Zabor bilketa: nire dekalogoa (4 puntutan laburbilduta) — Eibar.ORG | Eibarko peoria\nHemen zaude: Hasiera / Blogak / Eibartik / Zabor bilketa: nire dekalogoa (4 puntutan laburbilduta)\nZabor bilketa: nire dekalogoa (4 puntutan laburbilduta)\nAsier Sarasua 2013/04/26 09:55\nAtzoko 4-5 txio birziklatuz, hementxe dator nire ekarpentxoa. Zaborra zaborraren gainean.\nZaborraren kontu honekin erabat aspertuta eta higuinduta nago. Lartxo, nire gorputzarentzat. Egunen batean baretu egin beharko dela kontua..., baina baretu ez ezik, Zaborraren Gerrak gorantz jarraitzen du. Azken egunotako gora-beherak ikustea besterik ez dago. Atzo bertan, albiste izan ziren Elgetako berria, Zumaiakoa, Gariren mezua, Teketenena,...; hori guztiori ordu gutxiren buruan (eta gauean #Debatea; 2 minutu ikusita nahikoa izan nuen).\nTwitterren ere bizi ibili zen gaia atzo goizean, txio ta txio. Han ere esan nuen: Garik esandakoarekin ados nago, oro har. Gerra politikoa da, beste ezer baino gehiago, zaborren hau. Bando bi egin dira, alderdiekin lotutakoak, eta dena beltz edo zuri omen da: oinaztarrak eta ganboarrak. Teknikarien ordez, politikariak kontu teknikoetaz berbetan. Zabor usaina besterik ez diot hartzen. Han eta hemen antolatu diren mahai-inguruak eta erreferendumak ikustea besterik ez dago. Zaborren gaia ez dakit argituko zuten, baina gure ordezkarien (batzuen) maila ageri-agerian geratu da. Patetikoa.\nZelan heldu gara, orduan Gerra honetara? Erakunde, eragile eta alderdi gehienak ez daude birziklapenaren alde, ala? Lander Garrok EAJri egotzi dio gerra-egoeraren ardura osoa. Ni neu ez nago ados. EAJk gerra nahi izan du, jakina; Gipuzkoan izugarri interesatzen zitzaion (ondo bete du oposizioko alderdi bati dagokion desgaste lana, hedabideak alde zituela). Baina aurkariak ere ez dio muzin egin kolpe-truke horri. Azken batean, Garik aipatutako bandoen guda klasiko eta historikoa. Edo zu edo ni.\nBilduren estrategia okerra iruditu zait kontu honetan (are gehiago denbora aurrera joan ahala, gizartearen zati handia aurka jarri zaionean). Sisteman oinarritu du eztabaida osoa, #atezAtekoa bai ala ez. Eta nire ustez behar zuen:\nBirziklapen-tasa negargarriak ditugu Euskal Herrian; ez dago onartzerik. Ez gaitezen urde zikin izan.\n%70eko birziklapen-tasa lortu behar da; sistema edozein delarik ere. Eta kitto.\nIzan ere, Atez Atekoaren aurkako jarreraren atzean, sarri asko "ez daukat birziklatzeko gogorik" ezkutatzen baita. Eta Bilduk ez du jakin hori azaleratzen; "sistema" izan da bere aldarria, eta ez hainbeste "helburua" (tira, laburbilduz diot).\nEta horretara dator nire dekalogoa, 4 puntutan laburtuta:\n1.- Zaborra egoki sailkatu eta birziklatzea derrigorrezkoa izan behar da.\nLan apur bat da, baina kontrakoak ezin du izan lekurik XXI. mendean. 2013. urtean birziklatzen ez duena txerri zikin bat da; ez du beste izenik. Lehenago ere derrigortu gintuzten zakarrak poltsetan pilatzera (errekara bota beharrean); eta ondoren zaborrontzietan pilatzera (etxeko atarian utzi beharrean). Ez dira pleistozenoko kontuak; nik neuk bizi izan nuen aldaketa hori 70-80 bueltan. Duela 30 urte ere jendea kexatu egiten zen, ea zergatik bota behar ote zituzten zakar-poltsak kontenedoretara, "eskubidea" zutela zakar-poltsak kalean uzteko, etxeko ate azpian. Inposiziorik ez, oihukatzen zuten orduan ere. Ba bai, inposizioa, gizartearen hutsikeriak erakutsi duelako 30 urteko nolabaiteko kontzientziazio lanak ez duela inolako emaitzarik eman. %30 inguru birziklatzen duen Eibarren bizi naiz; dena esanda dago.\n2.- Birziklatze-tasa minimo bat lortu behar da epe laburrean, %70 adibidez.\nEuropako zuzentarauak %50eko helburua dauka Europa osorako. Gaur egun Europa erdi-iparraldeko herrialdeak bakarrik heltzen dira kopuru horretara, eta batzuk juxtu-juxtu. Gipuzkoan frogatu da %70-80 ere lortu daitekeela nahiko epe laburrean. Benga, animo, izan gaitezen Europako liderrak.\n3.- Herri (eskualde) bakoitzak erabaki dezala helburuak lortzeko sistema.\nIzan ere, geografia, demografia, hirigintza eta baliabideak ez dira berdinak leku oro. Atez atekoa fenomeno dabil Usurbilen; beste eredu batzuk landu nahi omen dituzte Elgetan eta Zumaian. %70 hori lortzen duten bitartean, herritarrek erabaki dezatela eredurik onena. Niri neuri, 5. edukiontzia iruditzen zait erosoena, esate baterako, baina garbi daukat nekez lortuko dela ganorazko birziklatze-tasarik eredu horrekin. Baina zergatik ez? Herritarren esku dago demostratzea.\n4.- Birziklatzen ez duenari isuna.\nBaditugu, ba, TAOzainak? Askoz ere komenigarriagoak ZAKARzainak. Benetan diot.\nBilduk erakutsiko luke helburua dela beretzat garrantzitsua, ez sistema. Oposiziokoek erakutsiko lukete sistemaren aurka bakarrik daudela, baina prest daudela benetako apustua egiteko birziklapenaren alde (eta ez orain arteko urteetako demagogia).\nElgeta eredu izan daiteke, beharbada. Baina atzoko ETBko #Debatea-ko pare bat minutu ikustea nahikoa izan zen konturatzeko, nire 4 puntuko dekalogoa ez duela inork onartuko.\netiketak: zaborrak, atez_ate, birziklatzea\nNi ere bat nator lau puntuen espirituarekin. Baina bada datu bat gutxienez eztabaidagarria dena. Europar Batasunaren helburua 2020rako %50 birziklatzea baldin bada, zein arrazoi objektibo izan dezake nire herri-administrazioak niri 2014an %70 eskatzeko (inposatzeko?)? Zer esangura duzu zuk zeuk "%70 ADIBIDEZ" proposatzen duzunean?\nKontua da, datuen arabera, Austria (63), Alemania (62), Belgika (58), Holanda (51) eta Suitza (51) direla nonbait aitzindariak eta ereduak. Eta gu, sekulako liskarretan, ia elkar astintzen, %70 baino gutxiago birziklatzen duena atzeratua, atzerakoia eta hutsaren hurrengoa balitz moduan. Ba nik ez dut uste hori denik bidea. Helburua da gero eta gehiago, epez epez, urtez urte eta elkarrekin erabakitako egitasmo batez, beti ere europar arauen barruan. Baina helburua ezin da izan norbait, adibidez, %70 otu zaiola eta...\nBai, neretzat ere horrelaxe dek. Eibarren orain illabete eta Garden laguntaldearen bultzadaz, udaletxeko osoko bilkurak onartu zien adostazun osoz, edukiontziaren bitartez erreziklajea egingo zala, bainan aurrez pauso garrantzitzuak emanez.\nHau onartuta, 5 garrengo edukiontziari baietza ematea, askorentzat, orain arte bezela izango dela. Eta hori ez duk horrela. Jentea ez bada ohartzen eta berdin jarraitzeko asmoa baldin ba du, beharrezkoa izango dek derrigortasuna eta inspekzioa.\nEta hori ikusi beharko diagu nola erantzuten dioten udaletxeko alderdiak\nEta bai, ni ere nazka nazka eginda bukatu nin atzoko telebistako estabaida. Zerbait salbatzekoan Aintzane Ezenarrona izan zuan.\n@joxe: eskerrik asko!\n@juanjo: Eibarren itxaropen gutxi, nik neuk.\n@amatiño: Estatistiketan bi datu nahasten dira, eta ez dakit hemen ere ez gabiltzan (nabilen) nahastu samar. Ez delako berdina zenbat "sailkatzen" den edukiontzietan, eta zenbat "birziklatzen" den benetan. Horrekin batera, kontuan izan helburua Europa osorako dela, tartean Errumania eta Bulgaria (hutsaren hurrengo sailkatzen eta birziklatzen dute). Nik neuk nahiago Alemariaren 63an egon. Une honetan, askoz hurbilago gaude Bulgariatik. Dena dela, lehenengo puntua da klabea, birziklatzea derrigorrezkoa izan behar dela. Behin hori onartuta (eta horrekin ados zaude), orduan lasai ibili: %70tik gora ibiliko zara inongo sakrifizio izugarririk barik. Halaxe daramagu etxean udazkenetik; "betiko" zakarrontzia 15-20 behin hustuz, asko jota.\nDekalogo horren 4 puntuak batean laburbiltzen dira: Atez-ate\nJadanik demostraturik dago lau horrek betetzea nahi bada atez-atekoa derrigorrezkoa dela. Bostgarren kontenedorea jarri den tokietan ez da lortu eta ez da lortuko. Jendeari ez bazaio behartzen ez du egingo, askoz erosoagoa bait da zakar dena ontzi batean sartu eta berdera botatzea. Hor dago koxka, erosotasunean.


Dirua irabazten eskolta gisa - Zenbat irabazi dezakezu VIP eskolta gisa\nEguneratua: 09eko irailaren 2021a\n08/09/2021 bidalita Jainkoak\nLanbide honetan hasten diren pertsona guztiak bezala, posible den ala ez dago zalantzan dirua irabazi eskolta gisa; Lanbide mota hau praktikatzen duten pertsonentzako normalean ez dago prezio fitxa finkaturik. Besterik gabe, bakoitza Argentinako eskolta zure prezioak ezarri eta bezeroei ezagutzera ematen diezu.\nAipatutakoa ohikoa da, gehienetan eskoltak CABA hasiberriek egiten dute; Hala ere, ez dago zerbitzuaren kostuak finkatzea ahalbidetzen duen estandarrik, zeren eta beste edozein zerbitzu bezala; Zerbitzu sexuala eskariaren eta hornikuntzaren araberakoa da, merkatua bere balioa zehazten duena da eta eskoltek zerbitzuetan dagozkien egokitzapenak egiten dituzte negozioan jarraitzeko.\nNola preziatu VIP eskolta gisa?\nGogoratu behar dugu zerbitzua eskaintzen hasteko VIP eskolta, lehenik jarrera ona izan behar duzu. Eskolta batek benetan egiten duenaren berri eman behar duzu; zein dira ohean eta ohetik kanpo eskaintzen diren zerbitzuak, baita merkataritza hori gauzatzeak dakartzan arriskuak ere.\nEgoera fisiko onean egotea\nLehenengo gauza dirua irabazi eskolta gisa, egoera fisiko ona izatea da; gorputz erakargarri eta desiragarria, alegia. Ariketa fisikoa egin, bilatu zure ezaugarriak modu naturalean hobetzeko bitartekoak, edo aukera baduzu, egin atributu horiek hobetzen dituen tratamendu estetikoa; Bularreko handitzea, liposukzioa, ipurdia altxatzea edo itxura hobea eta desiragarriagoa ematen duen beste edozein tratamendu izan daiteke. Beraz, lehen urratsa zuregan denbora eta dirua inbertitzea izango da.\nZure bezeroekin gustura egon behar duzu\nEskoltak jende atsegina izan ohi da, bezero potentzialak kontratatzen dituen zerbitzua da hain zuzen ere. Ideia da bezero bakoitzak eroso, eroso eta pozik sentitzen den zerbitzua jasotzea.\nHorrek ez du esan nahi dena egin behar duzunik edo gustura ez dauden ekintzak burutu behar dituzunik; Esan nahi duguna da zure zerbitzuak jasotzen dituen bezeroak denbora atsegina pasatzeko modua aurkitu behar duzula.\nBezeroari buruzko informazioa izatea\nBalizko bezero batekin bilera zehaztu aurretik, apur bat ezagutzen saiatu beharko zenuke; Telefono bidezko elkarrizketaren bidez lor dezakezu hitzordu bidez. Bilera egin aurretik bezeroarengandik informazioa lortzeko asmoa, eroso sentitzen ez zaren edo agian zurekin asmo okerrak dituen pertsona bat dela zehaztu ahal izatea da.\n"Elkarrizketa" honetan bezeroari zer zerbitzu lortu nahi dituen galdetu edo aldez aurretik argi utzi zer zerbitzu eskaintzen dituzun. Gauza batzuekin burutsua eta malgua bazara, diru asko irabaziko duzu.\nHainbat zerbitzu eskaini\nZenbat eta zerbitzu gehiago eskaini, ahal izango duzu irabazi diru gehiago eskolta gisa; Oso erraza da, gertaera exekutiboetarako eskolta zerbitzua soilik eskaintzen duen eskolta batek diru gutxiago irabazten du kontratatzen duenarekin sexu harremanak izateko prest dagoen eskortak baino. A eskolta heldua sexu analaren zerbitzua eskaintzen duenak diru gehiago irabazten du ez duen eskolta batek baino.\nIkus dezakezunez, zenbat eta zerbitzu gehiago eskaini, orduan eta gehiago kobratu ahal izango duzu zure bezero potentzialek zurekin igaroko duten denbora.\nZure kostuak segmentatu behar dituzu\nIrakurri ahala, egin dezakezun gauza jakin bat biltzen duen 45 minutu edo ordu 1eko tarifa estandarra izatea txarra ez bada, zerbitzuak izan behar dituzu hauetaz aparte; hala nola neskalagunen esperientzia, denbora batez zure bezeroaren neska-laguna dela ematen duena; edo agian BDSM zerbitzuak, baita herriko bidaietatik eskoltatzea ere, hirukoteetan edo orgietan parte hartuz. Zerbitzu hauen garrantzitsuena da bezeroari interesa mantentzea eta itzultzen jarraitzea.\nEguneroko edo ohiko zerbitzuaren zerbitzu osagarri horiek batez bestekoa baino kostu handiagoa dute; gogoan izan. Oro har, orduko 50 UDS eta 400 UDS artean karga dezakezu, aurretik adierazi dugun guztiaren arabera.\nNola irabazi dirua eskolta gisa?\nAurretik aipatu dugun moduan, ez dago kostu estandarrik zure zerbitzuengatik kobra dezakezunaren truke; Beraz, beste eskolta batzuek zenbat kobratzen duten, zer zerbitzu eskaintzen dituzten eta nola segmentatzen dituzten jakitea gomendatzen dizugu. Horrek lehiakorrak izatea eta antzeko kostuak mantentzea ahalbidetuko du.\nHasieran neska askok agentzia batekin harremanetan jartzea erabakitzen dute beren zerbitzuak ordenan jartzeko; Hala ere, ez da gomendatzen duguna, agentzia batek lan egiten duzun diruaren ehunekoa gordetzen baitu eta aukera askotan ez dizute uzten norekin arituko zaren aukeratzen; bezeroa soilik lortzen dute eta beraien hitzordura joan behar duzu.\nEskolta independentea izateak askoz ere abantaila gehiago ekarriko dizkizu; Merkataritza honetatik bizitzea ahalbidetzen duten bezeroak lortzeko denbora pixka bat behar izan daiteke, baina urruneko aukerarik seguruena da.\nHorrez gain, lineako hainbat plataforma mota daude iragarkiak egin ahal izateko (hau bezalakoa), bezeroak zuregana azkar eta zuzenean etortzen direnean; Bitartekaririk gabe, ez duzu bezeroik bilatu beharrik, bezeroek zure bila; Horrela, joan zaitezkeen eta ukatu ditzakezun hitzorduen kontrola izan dezakezu.\nOrain badakizu nola dirua irabazi eskolta gisa, Lan hau zure diru sarrera nagusia izan dadin inbertitu beharko duzun denbora da kontuan hartu behar duzun gauza bakarra. Irakurri eta informatzea gomendatzen dizugu, galdetu lankideei eta bezeroei nola hobetu.\nEra berean, gure blogeko artikuluak irakurtzera gonbidatzen zaitugu, esaterako Zer ez egin eskolta gisa y eskoltak pandemia garaian, aholku gehiago emango dizkizugu eta ofizio honi buruz gehiago jakingo duzu.\nInformazioa argitaratzen hasteko gustatuko litzaidake


Erdizka Lautan eta Kike Amonarriz, suaren bueltan - Oñati - Goiena.eus\nErdizka Lautan eta Kike Amonarriz, suaren bueltan\nOihana Elortza 2015-06-19 10:13\nMartitzenean piztuko dute San Juan sua, 22:30ean, Foruen plazan. Marisol Bolinagak sanjuanetako lore sortak egiten erakutsiko du astelehenean Lagun Lekun.\nSan Juan suaren bueltan, hiru ekitaldi antolatu dituzte aurten udako solstizioaren sasoirako: dantzatzeko musika, tertulia eta ohitura zaharrak gogora ekartzea.\nEkainaren 23an, datorren martitzenean, egingo dute aurtengo San Juan sua Foruen plazan. Iazko antolaketaren balorazio ona eginda, aurten ere hiru ikastetxeek, guraso elkarteek eta udalak antolatu dute, elkarlanean. Baina herritarren parte-hartzea sustatu guran, dantza egiteko musika ekitaldia gehitu dute egitarauan. "Erdizka Lautan taldea etorriko da, eta, Herrixa Dantzan formatua jarraituz, dantza egiteko moduko euskal musika jarriko dute. Gidari edo dinamizatzaile lanak egingo dituen lagun bat ere izango da eta haren erritmoan herritarrak dantza egitea da asmoa", azaldu du Iñaki Akizuk, Euskara eta Hezkuntza teknikariak.\nIluntzeko zazpietan hasiko da Erdizka Lautan taldea eta ordu eta erdiz arituko da. Sua 22:30ean piztuko dute eta haren bueltan Oñatz dantza taldeko kideek dantzatuko dute. Aurten ere ikasleak izango dira abestiei hasiera emango dietenak eta San Juan berde bezalako abestiak kantatuko dituzte. Abestien letren eskuorriak ere banatuko dituzte Foruen plazan batzen direnen artean. Aurkezpen lanak ere ikasleek egingo dituzte, ziurrenik, kioskora igota.\nKike Amonarrizekin tertulia saioa ere datorren asterako antolatu dutela adierazi du Akizuk: "Euskararen Egunerako ekarri gura genuen, baina agenda beteta zuen Amonarrizek, eta ezin. Hilaren 25ean etorriko da Makalena elkartera eta euskaren egoerari buruz duen iritzia emango du afaldu aurretik. Ostean, herritarrekin gaiari buruz hitz egiten jarraituko du".\nTertulia saio horretarako sarrerak salgai daude Txokolateixian; zortzi eurotan ikasle eta langabetuendako eta hamabi eurotan gainerakoendako. Makalena elkartean 30 lagunendako afaria prestatuko dute.\nBestalde, datorren astelehenean, ekainak 22, sanjuanetako lore sortak nola egiten diren azalduko du Marisol Bolinaga araoztarrak. "Gurean beti egin da eta egun ere egiten dugu eta niri erakutsi didaten moduan egingo ditut. Sorta horiek lau lore eta landare hauek izan behar dituzte ezinbestean: zinta-belarra, espartinak, sanjuantxoak eta aneta. Horiek hartu eta momentuan etxean dauden beste edozein landare gehitu ahal zaizkio sorta horri: arrosak, berakatz buru bat, kipula, gereziak, mahats hosto bat, garia...". Denak borobilean batu, San Juan egunean bedeinkatu eta sorta urte osoan etxean izatea da ohitura, aharik eta hurrengo San Juan suan erre arte. Araotzen ez ezik, Arantzazu auzoan ere tinko eusten diote ohitura horri. Lagun Lekun egingo du erakustaldia Bolinagak, 18:00etan.


Poteoan dotore ibiltzeko eguna | Bizigiro | Berria\nPoteoan dotore ibiltzeko eguna\nGaur ospatuko dute Maritxu Kajoi, Arrasaten; urtero bezala, umorez eta ekitaldiz betetako eguna prestatu dute antolatzaileek\nUmorez ospatzen dute Maritxu Kajoi eguna Arrasaten. GORKA RUBIO / ARGAZKI PRESS Tamaina handiagoan ikusi\nHeldu da Maritxu Kajoi eguna, egun garrantzitsua Arrasateko (Gipuzkoa) herritarrentzat. Gogoz apainduriko neskek eta dotore jantzitako mutil gorbatadunek herriko tabernak eta kaleak beteko dituzte gaur, Maritxu Kajoi txikiteroen patroia poteoan omentzeko. Ez da usadio berria: aurten 41 urte dira festa horri hasiera eman ziotela.\nIraitz Agirre Maritxu Kajoi batzordeko kidearen hitzetan, udako jaietatik abenduko San Tomas egunera arteko hutsunea betetzeko jaieguna asmatu zuten Arrasateko gazte batzuek 1976an: «Garai hartako gazte batzuek, uda sasoiaren eta negu sasoiaren artean jai bat egiteko aitzakiaren bila edo, txikiteoa berreskuratu zuten, eta, txantxetan, txikitoak Ama Birjina omentzeko hartzen zituztela eta, ba, hortik Maritxu Kajoi». Hala ere, urteen poderioz, jaia aldatuz joan dela ere esan du: «Jaia eraldatzen hasi zen, herritarrak dotore jantzita ateratzen ziren poteora, hein batean goi klasea irudikatuz, baina betiere poteoan ibiltzera».\nAldatu ez den ohitura eskapularioa lepoan jantzita ateratzea da, eta hori da, Agirrerentzat, egitekorik garrantzitsuena. Ikur kristau horri zentzua aldatu diote arrasatearrek, eta urtero aldatzen duten aldarrikapenak edo mezuak adierazteko tresna bihurtu dute. «Eskapularioa hasieratik dago festan. Berez, ikur kristau bat da, baina Maritxu Kajoi batzordeak egin zuena izan zen horri zentzua pixka bat aldatzea. Hortaz, ustezko Ama Birijnaren ikurra eramaten dugu, eta atzeko partean urteko gertakizun bati keinu bat egiten saiatzen gara: aurten, adibidez, gogoan izan ditugu Altsasuko auzipetuak. Azken finean, hori da eskapularioaren aitzakia», azaldu du Agirrek.\nEguneko beste protagonista, hau da jantzi lirainez eta poteoaz gain, umorea eta txantxa giroa dira. Orokorrean, urtez urte, ez da aldaketarik egiten eguneko egitarau ofizialean, baina egun hori baliatzen dute edonolako txantxak egiteko: «Urtero gustatzen zaigu urtean gertatutako kontuei keinu batzuk egitea. Gure egitaraua, berez, ekintza ofizialak izango dira, eta gero hala moduzko ekintza batzuk, txantxak direnak». Aurten, 08:00etan herria esnatuko duten suziriak Ipar Koreari erositakoak dira, Piongiangen eta Washingtonen arteko tirabirak izan direla eta.\nKataluniako autodeterminazio erreferenduma eta asteotako gertakariak ere ez dituzte ahaztu nahi izan: 12:00etan, zinegotziek casteller bat egingo dute, eta, 21:00etan, We Love Cat ekitaldia egingo dute. Txantxak, ordea, ez dira zertan gai baten inguruan izan: 19:00etan ultra-titan-mega-hiper-turbo-quebrantatoia iraupen lasterketa egingo dute, poteoa gaur hasi eta Iruñeko sanferminak arte luzatzeko asmoz.\nEguna antolatzeaz eta prestaketarako lan guztiak egiteaz arduratzen da Maritxu Kajoi batzordea: jaiarekin batera sortu zen, duela 41 urte. Batzordeak bi ohar nagusi egin ditu: eskapularioa janztea eta sexu erasorik ez dela onartuko gogoraraztea.


LAURO IKASTOLA ETA LANALDI PROGRAMA - LanAldi\nGaurkoan Lauro ikastolako orientatzailearen esperientzia dugu zuekin konpartitzeko. Rosabel Urkijok berarentzat eta ikasleentzat LanAldin partehartzeak suposatzen duena hitz polit hauekin laburbiltzen du:\nDuela hiru urte Novia Salcedo Fundazioak antolatzen duen Lanaldi programaren berri izan nuen orientatzaileen topaketa batean. Aipatutako topaketa Lanbide Heziketari buruzkoa zen, eta interesgarria zen proposamena bertan luzatzea. Are egokiago iruditu zitzaidan esperientzia hori Batxilerrean eskaintzea, gure ikasleak oso urrun baitaude enpresa eta profesionalen mundutik. Gure kasuan gainera, Lauro Ikastolaren kasuan hain zuzen, belardiz eta baserriz inguratuta gaudenez, fisikoki ere ez dugu lan mundua gertutik ikusteko aukera.\nEsan eta ekin. Bi urtez 200 ikasle baino gehiagok hartu dituzte parte programaren tailerretan, eta 60 batek profesionalekin jardunaldia konpartitu dute lantokietan. Kasu bietan helburuak betetzen dira, eta ia kasu gehienetan lehen aldiz hasten dira pentsatzen lan munduan, enpresan, produkzioan, bezeroengan , irabazietan… egunerokotasunean klaseetatik at gelditzen diren kontzeptuak baitira.\nHeldutasun prozesuan bereziki lagungarria da profesionalekin aritzen diren ikasleen kasuan, orain arte ikastolatik kanpoko programan parte artesa eskatzea, arrazoitzea, euren burua aurkeztea, toki ezezagun batean profesionalen artean bakarka aritzea eta horrenbeste gauza egiteko aukerarik ez dute izan eta.\nEsperientzia ikasgelako kideekin konpartitzen dutenean, protagonismo hori izateaz gain, ikasitako hainbat gauza partekatzen dituzte besteekin eta lan esparru eta ogibide desberdinen hainbat ezagupen berri hartzen dituzte ikasle guztiek.\nBerriz 16 urte izateko zortea izango banu, programa honetan parte hartzeko zortea ere izan nahiko nuke, gazteentzako orientazio profesionalerako zein pertsonalerako tresna ona delako. Orientatzaile moduan gehiago esango nuke: kurrikulumean integratzeko moduko tresna ikusten dut, jakina baita unibertsitatera doazenen % 20 inguruk ikasketak utzi edo aldatzen dituelako, lehenengo aukeraketa egokia ez izateagatik. Baina agian hori asko eskatzea litzateke!


Batzordeak onartzen du Espainiako energia kontsumitzen duten enpresei laguntzeko eskema - EU Reporter\nGai erlazionatuak:energia intentsiboa duten enpresakeuEspainiako\nBruselak aztertzen du Puigdemonten parlamentu immunitatea kentzea ala ez\nEuropako Parlamentuak astelehenean (azaroak 16) aztertu zuen berriro Carles Puigdemont Kataluniako buruzagi ohiaren parlamentuko immunitatea kendu ala ez (Irudian). Puigdemonten entzunaldia - Kataluniako beste bi separatistekin batera - zazpi hilabetez eten zen coronavirus pandemia zela eta. Puigdemontek ihes egin zuen 2017an, Espainiak atxilotzeko agindua eman zuenean Madrilek Kataluniako legez kanpoko independentzia erreferendum gisa jotzen zuen aldetik. idatzi Ana Lazaro eta Jack Parrock.\nBelgikan amaitu zuen eta eurodiputatua da 2019an hautatua izan zenetik. EPko gai juridikoen batzordea bere immunitatea kentzea aztertzen ari da —horrek eragotzi egiten du Madrilek estradizioa eskatzea— Espainiak hala eskatuta. Madrilek gauza bera eskatu du independentziaren aldeko beste bi eurodiputatuentzat, Toni Comín eta Clara Ponsatí.\nAsteleheneko bileraren ostean, batzordea abenduaren 7an eseriko da berriro, eta hiru eurodiputatuek hitz egin ahal izango dute.\nImmunitatea kentzen bazaie, eta horrek lau hilabete iraun dezake, Espainiak berriro estradizioa eskatu ahal izango luke. Belgikako eta Eskoziako epaileek, hiru eurodiputatuen bizileku herrialdeak, erabakiko lukete orduan. Espainiako auzitegi nagusiak 2017ko erreferendumean parte hartzeagatik sedizio, desobedientzia eta desobedientziagatik epaitzea nahi du Kataluniako politikariak.\nEspainiak 2021 hasieran Pfizer lehen txertoak jasotzea espero du - ministroa\nEspainiak 19 hasieran Pfizerrek eta bere bazkide BioNTech-ek garatutako COVID-2021aren aurkako lehen txertoak jasoko dituela esan zuen osasun ministroak asteartean (azaroak 10), Europar Batasuna negoziatzen ari den akordioaren arabera. idatzi Inti Landauro, Belen Carreno eta Nathan Allen.\nEBk laster txertoaren milioika dosirako kontratua sinatzea espero duela jakinarazi du astelehenean Europako Batzordeak, bi konpainiek% 90 baino eraginkorragoak direla esan eta gero, garaipen handia izan zitekeenaren aurka. koronabirusaren pandemia.\nEspainiak hasieran 20 milioi txerto dosi lortuko lituzke, 10 milioi pertsona txertatzeko adina, Salvador Illa Osasun ministroak TVE estatuko telebista katean esan duenez, txertoa doakoa izango litzatekeela esan du.\nApirila-maiatza bitartean jende nahikoa txertatuko litzateke, Espainiako pandemiaren aurkako borroka beste etapa batera pasako dela gaineratu du Illak.\nGuztira 39,756 pertsona hil dira birusaren ondorioz Espainian, eta horietako eskualde asko berriro blokeatuta daude gaixotasunaren hedapena geldiarazteko. Asteartean hildakoen kopurua 411 hazi zen, herrialdeko bigarren olatuaren eguneroko zenbaketa handiena.\nEspainiak 17,395 koronabirus kasu berri erregistratu zituen asteartean, Osasun Ministerioaren datuek erakutsi zutenez, joan den astean erregistratutako 20,000 baino gehiagoko altueretatik atzera egin zuten eta guztira 1.4 milioi azpitik kokatu ziren, Europako mendebaldeko altuenetakoa.\nPfizerrek txertoa banatzeko logistikan laguntzea eskaini du, eraginkorra izan dadin izoztuta egon behar dela esan du Pedro Duque Zientzia ministroak albiste batean.\nDuque-k esan duenez, Espainiako irizpide zentral eta autonomikoek "irizpide medikoetan" lehentasuna izango duten erabakia hartuko dute.\nIllak esan du Espainiako Gobernuak biztanleriaren zati handi bat konbentzitzeko jokatuko duela iritzita, inkestek iradokitzen dute COVID-19ren aurkako txertoarekin kontuz.\n"Egia esango dugu, hau da, txertoek bizitza salbatzen dute", esan du Illak.


Punto de Vista jaialdiak Jose Antonio Sistiaga zinemagilea omenduko du 2018an\nPunto de Vista jaialdiak Jose Antonio Sistiaga zinemagilea omenduko du\nMartxoaren 5etik 10era Iruñean egingo duten jaialdiak abangoardiako euskal artearen aitzindarietako baten lana erakutsiko du.\n14 herrialdetako 21 film lehiatuko dira Punto de Vista jaialdian\nPunto de Vista zinema dokumentalaren nazioarteko jaialdiak Jose Antonio Sistiaga zinemagilea omenduko du Iruñean, martxoaren 5etik 10era, baina hori baino gehiago ere eskainiko du: 68ko iraultzen 50. urteurrena gogora ekarriko du, “Korrespondentziak” sailean garai guztietako zinemagileak batuko ditu, Trinh T Minh-ha vietnamdar zinemagileari begiratuko dio eta P. Adams Sitney zinema historialari estatubatuarraren mintegi bat eskainiko du.\nFernando Perez Nafarroako Gobernuko Kulturako zuzendari nagusiak aurtengo edizioaren berrikuntza batzuk aletu ditu: zuzendaritza artistiko berria, Dokbizia errealitatea lantzen duten artista eta mintzairak jorratuko dituen sail berria, Paisaia euskal zinemaren zikloa, umeentzako hezkuntza espazio eta programazioa eta X Films proiektua zabaldu izana.\nBestalde, Garbiñe Ortega zuzendari artistiko berriak azaldu du jaialdia espazio berri askotara zabalduko dela Baluarteko egoitzatik, hala nola Planetariora, Nafarroako Filmotekara, Gayarre antzokita, Ziudadelako Arma aretora eta Huarte zentrora, eta iragarri du “Hasta mañana, si Dios quiere” Ainara Vera nafar zuzendari gaztearen film berriak zabalduko duela jaialdia.\nPunto de Vistak Jose Antonio Sistiaga artista eta zinemagilea, abangoardiako euskal artearen erreferente nagusietakoa, omenduko du aurten, baita Brakhage, berak bezala eskuz margotutako zinema egin zuen estatubatuar artista, ere.\nHorretarako, ‘Sistiaga-Brakhage’ topaketa prestatu dute, eta bertan 'Impresiones en alta atmósfera' eta 'Paisaje inquietante nocturno' euskal artistaren lanak eta estatubatuarrak 40 urtean sortutako filmetako bederatzi ale programatuko dituzte, P. Adams Sitney historialari eta Brakhageren lanean aditua eta Jose Antonio Sistiaga bera bertan daudela.\nSistiaga aitzindaria izan zen zinema “kamerarik gabe, zeluloidea fotogramaz fotograma eskuz margotzen”. Jorge Oteiza, Eduardo Chillida eta Nestor Basterretxearekin batera Gaur talde historikoa sortu zuen, eta 'ERE ERERA BALEIBU IZIK SUBUA ARUAREN' sortu zuen, musikarik gabe zuzenean zeluloidearen gainean margotutako inoizko lehen filmetako bat. Sistiagak bi urtez margotu zituen pelikula metro asko, eta lan koloretsu, argi eta dinamikoa sortu zuen.


Elkanoren bi bidaiak • ZUZEU\nElkanoren bi bidaiak\nElkanoren bi bidaiak –\nAinitz idatzi eta eztabaidatu da Elkanoz, onerako eta txarrerako, eta gaur egun espainiarrak ari dira gizon honen irudia bereganatu nahian, heroi nazional moduko bat egiteko. Guk euskaldunok ezin dugu ahantzi Elkano euskalduna zela, eta, bere argi-ilun guztiekin, gure historiako pertsonaia esanguratsua dugula. Artikulu moduko hau Elkanoren aldeko aldarria da, itsasgizon eta abenturazale handi horren aldeko oroitzapenezko idatzia. Horratx!\nElkanoren haur eta gazte garaiak\nJoan Sebastian Elkano Gipuzkoako Getarian sortu zen 1476an, arrantza eta itsasgintzarekin loturiko familia batean. Aita Domingo Sebastian Elkano zuen, Getariatik zortzi kilometrora, Zarautz eta Aiaren artean dagoen Elkano auzokoa –hortik zetorkion deitura–, eta ama, Katalina Portukoa (Del Puerto erdaraz), ziur aski portuko etxe bateko alaba zelako. Joan Sebastian Getariako Alde Zaharrean zegoen familiaren dorretxean jaio zen, gaur egun San Roke kaleko 21. zenbakian dagoen orubean, Gaztetape hondartzara begira dagoen itsaslabarraren gainean. Familia arrantzalea zen, baina etxe eta itsasontzia zituena.\nFamilia honek, Joan Sebastian premuaz gain, beste zortzi seme-alaba zituen: Sebastian, Domingo (Getariako parrokian apaiz eta erretore izan zena), Martin Peritz (bigarren espedizioan ontzi-pilotua izan zena), Antton Martin, Joan Martin (marinela, anaiarekin batera bigarren espedizioan parte hartu zuena) , Otxoa Martin (hau ere marinela, eta aurrekoa bezala, bigarren espedizioan parte hartu izana) , Sebastiana eta Ines. Horietaz gain, aitak sasiko alaba bat ukan zuen: Maria.\nGazte-gaztetik Joan Sebastian Elkano itsasoari loturik agertzen zaigu, arrantzarekin eta baita Lapurdiko eta Frantziako portuekin egindako kontrabandoarekin. 1509an, espainiarrek Oran, Tripoli eta Bugia hiriak konkistatzeko antolatutako armadan parte hartu zuen eta baita geroago, Italiako gerletan Kapitain Handiaren zerbitzura. Itsasontzi bat zuen bere ardurapean, eta eskifaiari ezin ordainduz, dirua ez baitzitzaion iristen, mailegu bat eskatu behar izan zien Savoiako banku-gizonei, ontzia hipotekatuz. Italian egindako zerbitzuen truke zor zioten dirua ez zen inoiz iritsi eta ontzia italiarren esku utzi behar izan zuen. Espainiarrentzat hori delitua zela eta, Joan Sebastian erdi ezkutuan ibili behar izan zuen atxilo ez zezaten har.\nElkanoren lehen bidaia\nGarai haietan espainiarrak eta portugaldarrak lehian ziren Ekialdeko Indietara zeramatzaten itsas bideak eta hango lurrak eta merkatuak kontrolatu nahian. Portugaldarrek, eta arrakasta handiz, ekialdeko bidea erabiltzen zuten, Afrika inguratuz, Ekaitzen lurmuturretik igaroz, eta hortik gaurko Malasia, Indonesia, Filipinak, India, Txina eta Japoniara iritsiz. Ekialdeko bide hau luzaz emankorra izan zen portugaldarrentzat, horri esker ekialdeko produktuen monopolioa baitzeukaten. Espainiarrek lur horietara iritsi nahi zuten baina mendebaldeko bidea erabiliz, hau da, Atlantikoa eta Ozeano Barea zeharkatuz. Horretarako pausu bat bilatu behar zuten.\nMendebaldeko bidea zabaldu nahian, espainiarrek espedizio bat antolatu zuten, 5 ontzirekin eta 275 gizonekin eta denen buru Fernao Magallaes itsasgizon portugaldarra jarri zuten. Gizon honek pentsatzen zuen bazela bide bat, Zilarrezko ibaiaren bokalean (-Estuario de la Plata- erdaraz deitua) eta hortik Ozeano Barera pasatzeko asmoa zuen. Elkanok espediziorako izena eman zuen eta Concepción izeneko itsasontzian, goi mailako kargua eman zioten. Elkanorekin batera, marinel euskaldun asko abiatu ziren Magallaesen espedizioan.\n1519ko abuztuaren 10ean, ontziak Sevillatik abiatu ziren eta Guadalquivir ibaitik barrena Atlantikoaren kostaldean dagoen Sanlucar de Barramedara iritsi ziren. Elikagaiez ontziak bete ondoren, irailaren 20an, mendebalderantz abiatu ziren. Lehen geldialdia Kanariar Uharteetan egin zuten eta hortik Ameriketaranzko bideari ekin zioten. Ekaitz eta sargori handiak pasatu ondoren, abenduaren 13an, gaur Rio de Janeiro izenaz ezagutzen dugun badiara iritsi ziren. Ekaitzetan hondatutako ontziak konpondu eta ontzietako biltokiak elikagaiez hornitu zituzten eta hamahiru egun beranduago, hegoalderako bideari lotu zitzaizkion. Zilarrezko Ibaiaren bokalera iritsita, alferrik bilatu zuten Ozeano Barerako pasabidea.\nOrduan eskifaietako gizon ainitz matxinatu ziren eta itzulbideari ekiteko galdatu zioten Magallaesi.\nMagallaesek matxinada errotik moztu zuen hainbat gizon hil eginez eta beste hainbat hango lur ezezagunetan abandonatuz. Hegoalderantz jarraitu zuten, hotz handiko uretarantz. Ekaitz handi batek Santiago ontzia txikitu zuen eta San Antonio izenekoak matxinatu eta Espainiako itzulbideari ekin zion. Hegoaldeko uretan nabigatzen ari zirela, ordutik Magallaesen pausu estua deitzen dena topatu zuten, eta hortik barrena sarturik, Ozeano Barera ziren iritsi eta hortik Ekialdeko Indietarantz abiatu.\nBide luzea izan zen, elikagaiak urritu zitzaizkien, eta gainera, eskorbutoa gizonen artean zabaldu zen. Iduriz, Elkano bera ere gaixotu zen. Ehun egun behar izan zituzten Ozeano Barea zeharkatzeko, azkenik, 1521eko martxoaren 17an, Guam uhartera iritsi ziren. Irla horretan arazoak izan zituzten bertako biztanleekin, ontzietara igota denetik ebatsi baitzieten, baita ontziburuko txalupa ere. Magallaes, arras haserreturik, uhartean lehorreratu zen eta bertakoen hainbat etxe eta kanoa erre zituen. Honek bertakoen amorrua piztu zuen eta Magallaesen gizonak inguratu eta eraso egin zieten. Erasoaldi honetan Magallaes bera hil zuten, eta ezin izan zuten gorpua eskuratu.\nEspedizio-burua hilik, karguak berrantolatu behar izan zituzten eta Elkano Victoria izeneko ontzian kapitain jarri zuten. Concepción izeneko ontzia arras hondaturik zegoela eta, erre behar izan zuten. Jadanik bi ontzi gelditzen zitzaizkien, eta hango irla batean hainbat denbora eman zuten horiek konpontzen eta eraberritzen. Beste kapitainak hiltzean, Elkano jarri zuten espedizio-buru.\n1521eko azaroaren lehen egunetan Molukas uharteetara iritsi ziren. Hura zen espedizioaren xedea, uharte horietara mendebaldeko itsas bideari jarraituz iristea. Trinidad ontzia guztiz txikitua zegoenez gero, bertan utzi behar izan zuten, eta Victoria ontzi bakarrarekin itzulbideari ekin zioten. Itsaso horietan nagusi ziren portugaldarrekin ez topatze arren, oso hegoaldeko ureetatik barna nabigatu ziren, Indiar Ozeanoa zeharkatu zuten eta Afrikara iritsi. 1522ko maiatzaren 19an, Ekaitzen edo Esperantza Oneko lurmuturra gainditu ondoren, Atlantikora pasatu ziren. Uztailaren 1ean, Cabo Verden geldialdi bat egin zuten bertako agintari portugaldarrak engainatuz eta hortik berriz, itzulbideari ekin zioten. 1522ko irailaren 4an Sanlucar de Barramedako portura iritsi ziren. Elkanorekin batera beste hamazazpi gizon gehiago izan ziren itzuli zirenak, horietako hiru euskaldunak: Joan Akurio pilotu bermeotarra, Joan Arratia itsasmutil bilbotarra eta Joan Zubileta morroi barakaldarra.\nEspedizioaren helburua lortua zen, eta Ekialdeko Indietarako mendebaldeko bidea zabalik. Sari gisa enperadoreak armarri bat eman zion Elkanori, zeinetan mundu bola baten gainean latinez PRIMUS CIRCUNDEDISTE ME irakur daitekeen, hau da, ITZULIA EMAN DIDAZUN LEHENA.\nElkanoren bigarren bidaia\nEspainiarren eta portugaldarren arteko liskarrek etengabean segitu zuten, biek Ekialdeko Indietako produktuen monopolioa bereganatu nahi baitzuten. Hainbat hitzarmen egin zituzten arren, ez zuten deus konpondu, eta azkenean espainiarrek bigarren espedizio bat prestatzeari ekin zioten. Horretarako zazpi ontzi prestatu zituzten Garcia Jofre de Loaisaren agindupean. Horietako lau Portugaleten eginak. Bigarren buruzagi gisa Joan Sebastian Elkano jarri zuten. Berarekin batera, hiru anaia eta koinatu bat eraman zituen. 1525eko uztailaren 24an, La Coruñatik zazpi nao eta 450 gizon mendebalderantz abiatu ziren. Magallaesen pausu estua pasatzerakoan, ekaitz handiek kolpatu zituzten eta Elkanok gidatzen zuen ontzia galdu zuen.\n1526ko uztailaren 30ean Loaysa zendu zen, eta ordurako oso eri zen Elkano espedizio-buru izendatu zuten. Bost egun egin zituen kargu horretan, Ozeano Barera iristean hil baitzen, 1526ko abuztuaren 4an. Batzuek diote eskorbutoak jota hil zela, baina Elkanok mutil gisa zeraman Andres Urdaneta gerora kartografo famatua izan zenak idatzi zuenez, barrakuda izeneko arraina jatean gaixotu eta hil egin ziren hainbat gizon. Hipotesi honen arabera, ziguratea gaitzak jota hil omen zen. Gorpuaren aitzinean otoitz egin ondoren, marinelek altxatu eta ozeanoko uretara bota zuten. Itsasoa izan zen euskaldun itsasgizon handiaren hobia.\nElkanoren bi bidaiak Elkanoren bi bidaiak\n[#Podcastfilia] Zuen ohituren bilduma\nZirt zart, haur eskola euskaldun!\nZer duzu buruan “Elkanoren bi bidaiak”-ri buruz\nJosu Lavin 2019-12-18 14:49\nLaurgarren marinel bizcaitarra ere egon cen 18 haien artean Juan de Cueto Santanderrecoa, ceren dembora hartan Santander Bizcaicoa baitzen.


Dantza Euskal Telebistan ostiral gauean — dantzan.eus\nHemen zaude: Hasiera › Albisteak › Dantza Euskal Telebistan ostiral gauean\nDantza Euskal Telebistan ostiral gauean\nDantza izango da protagonista ETBko programazioan gaur gauean. "Bi errepidean" saioan bi dantza mota jarriko dituzte aurrez aurre, Aisterrazuko erromeria eta dantza garaikidea. ETBko Kultura gauean berriz Andra Mari dantza taldea izango da protagonista.\nAia Dantzan ETB1en\n"Bi Errepidean" saioan dantza izango da protagonista. Aristerrazuko erromeri ezagunean arituko dira batetik eta Eneko Balerdi dantzariarekin bestetik. Aristerrazuko ostatuan igandera izaten da dantzaldia. Aristerrazuko ostatuko arduradunek astero astero trikitilari taldetxo bat ekarri eta festa jartzen dute hantxe. Astero astero hutsik egin gabe joaten diren zaletuetako bat da, Pilar Osa zarauztarrekin joango dira erromeriara ETBko kamerak. Aiatik atera gabe beste dantza mota bat ikusiko da programan. Eneko Balerdi, Txikitan Aristerrazun dantza egindakoa da, baina orain dantza garaikidean ari da buru belarri. Londresen aritu da eta orain dantza eskolak ematen aritzen da Bilbon.\nErromeriako dantza eta dantza garaikidea aurrez aurre jarriko ditu "Bi errepidean" saioak.\nAia Dantzan - Bi errepidean\nOtsailak 5, 20.50ean ETB-1en\nAndra Mari dantzari taldea ETB3n\nGaldakaoko Andra Mari dantzari taldea izango da EITB Kultura Gaua programako protagonista. 1955. urtean sortu zenetik gaurdaino egindako ibilbidearen berri emango da saioan. Lehenengo asmoa eta ahaleginak Urbeltz, Argia eta Irigarairekin harremanak, ikerketa eta biziberritze lanak.... Egindako lanen artean Altsasuko inauteria berreskuratzeko egindako lanari erreparatuko zaio programan. 60 urtetan utzita egon ondoren, Andra Marik egindako ikerketa eta berreskuraketaren nondik norakoak agertuko ditu programak. Mikel Goitia, Mikel Zamalloa eta Kepa Artetxeren hitzak jasoko dira Andra Mari dantzari taldeari zuzendutako EITB Kultura Gaua programan. Gaur, otsailak 5, ostirala, gaueko 22.00etatik aurrera.\nEITB Kultura Gaua: Andra Mari dantzari taldea\nOtsailak 5, 22:00etan ETB-3n\nEta 22:55ean: Andra Mari 50 urte kantuz eta dantzaz


Osasun autogestioa helburu | Aixebe & Abante\nOsasun autogestioa helburu\nPosted on marzo 15, 2012 por Oier Gorosabel Larrañaga en artizar, autogestioa, gutaz, mutriku // 0 Comentarios\nMutrikuarren oroitzapen ederra dakat. Sasoi baten han be egin neban biharra, «Artizar» izeneko fisioterapia zentruan; 2011an traspasuan hartu zeskuen Oihana eta Joanek, eta Islada izena ipiñi detse.\nHona Hitza egunkarian 2006ko Urrixan argitaratu neban artikulu bat.\nArgazkiak.org | Artizar 2007 © cc-by-sa: txikillana\nMutrikuko Artizarrekoak fisioterapia zentru berritua estreinatuko dute Urriaren 27an. Inaugurazioa gaur arratsaldeko 19.00etan izango da: Oier Gorosabelek hitzaldi motz bat emango du eta gero pintxo eta edariak dastatzeko aukera izango dute bertaratzen diren guztiak.\nG. Kurtso berria, lokal berria?\nE. Aspaldi genuen hau egiteko gogoa; gure lanerako leku lasai eta zabala behar izaten da, batez ere errelajaziorako eta saio holistikoetarako. Tenperatura egokiarena ere garrantzitsua da. Lana gustorago egin dezakegu orain, eta hori bezeroak ere igerriko dute. Inaugurazioan ateak zabalik utziko ditugu, nahi duenak lokala ikusteko aukera izan dezan.\nG. Zein da emango duzun hitzaldiaren helburua?\nE. Jendeak eguneroko osasun arazo txikiak etxean konpontzen ikasi beharko luke, aintzinako etxekoandreen modura. Haiek familia handiak jagoten zituzten etxetik irten gabe, baina gaur egunean umeak doministiku egin orduko medikuari deika gaude. Gure amonen autogestio kapazidade hori berreskuratzea ez da zaila, are gehiago beraiek baino askoz ere informazio gehiago dugula kontuan hartuta.\nG. Baina jendea osagileengana ez ba doa, nondik biziko zarete?\nE. Kontuz, guk ez diogu osagileengana ez joateko. Eguneroko arazo txikietaz ari gara; arazoak larriagoak direnean osasun profesional baten eskuetan jarri beharko dira, jakina. Horretarako gaude gu.


Oraingoan ere etxean - Soraluze - Plaentxia.eus\nOraingoan ere etxean\nUbane Madera 2019-11-07 11:10\nSorako gorengo mailako taldea partidua jokatzen.\nSailkapenean maila bat gorago dagoen Idiazabal Kirol Elkartea izango du aurrez aurre zapatu honetan Sorako gorengo mailak. 11:30ean jokatuko dute norgehiagoka, Ezoziko futbol-zelaian. Infantilek ere etxean dute hitzordua, domekan; eta Azpeitira joango dira, berriz, lider diren kadeteak.\nSorako gorengo mailako taldeak Mondraren kontra zerona berdindu ondoren hartuko du Idiazabal taldea, zapatuan 11:30ean, Ezoziko futbol-zelaian.\nLigan bederatzi partidu jokatu dituzte orain arte, eta Sorak bi irabazi egin ditu, hiru berdindu eta lau galdu. Hala, sailkapenean 12. postuan daude etxekoak, eta 11. postuan, berriz, asteburu honetan kontrario izango diren idiazabaldarrak.\nSorako kadeteak, berriz, indartsu zelairatuko dira. Lider dira euren mailan, gainera, bigarren doan Anaitasuna taldearekiko hiru puntuko aldea dute, eta aurreko asteburuan Urolaren kontrako partidua 8 eta 2 irabazi zuten.\nAsteburu honetan Azpeitiko Garmendipe futbol-zelaian jokatuko dute, sailkapenean bosgarren den Lagun Onak taldearen kontra.\nBukatzeko, infantilek arerio gogorra izango dute domekan: Ilintxa taldea. Sailkapenean hirugarren doa talde legazpiarra, eta Sora, berriz, zazpigarren.


Tropopausa - Wikipedia, entziklopedia askea.\nTropopausak troposferaren eta estratosferaren arteko muga adierazten du. Muga hau faktore nagusi batek kokatu zuen: tenperaturaren joeraren aldaketa bortitzak. Troposferan, tenperaturaren joera garaiera handitzean hozten joatea da. Estratosferan aldiz, kontrakoa: berotzen joatea. Estratosferaren beheko aldean tenperatura konstante mantentzen da berotzen hasi aurretik. Beraz, tenperaturak hozteari utzi eta konstante mantentzen den lekuari tropopausa deitu zaio.\nAzpimarratzekoa da ere, tenperatura ezberdintasun horren ondorioz, troposferako aire masak ezin direla estratosferara igo: hain zuzen ere, aire beroa bera baino hotzagoa den aire masa batez inguratua badago, goraka igoko da, bai; baina estratosferako airea troposferakoa baino beroagoa denez, beheko geruzatik datozen aire masa beroak tropopausan geratzen dira.\nOrriaren azken aldaketa: 7 urria 2020, 13:53.


GOÑI, Eneko "Thanatosen deia" (2020)\nEneko Goñi / B Maila. Izenburua: Thanatosen deia\nBi pertsona mota daudela esaten da:\nBatetik, bizi nahi dutenak, Eros jainkoak gidatuak.\nEta bestetik, hil nahi dutenak, Thanatos jainkoak gidatuak.\n“Lagundu” - esan zidan nire etxea dagoen eraikinaren teilatuan ikusi nuen neskak. Orduan berarengana hurbildu nintzen botako ote zen beldurrez, baina zerbaiti edo norbaiti itxaroten bezala zegoela ematen zuen... Gogoa bazuen ere, ez zen botatzeko gai, edo hori uste nuen behintzat. Laguntzaren bat lortzeko zain zegoen, bizi egin nahi zuen bere barnean. Ez nengoen ziur zergatik joan nintzen teilatu horretara, baina zerbaitek bultzatu ninduen. Eta seguru nengoen neska hori ikusi beharra neukala.\nGerturatu ahala, neska hor nengoela konturatu zen eta negarrez hasi zen malko triste batzuk ateratzen zitzaizkiolarik. Malko hauek bakardadea, tristura eta zoriontasuna transmititzen zuten. Nik lasaitasuna eskaini nion, edo agian esperantza bat. Berarengana joan nintzen eta eskutik heldu nion. Bere eskuak hotz-hotzak zeuden, eta azal txuri-txuria zuen. Nik ertzetik joateko tira egin nion eskutik helduta, baina bera geldirik gelditu zen. Han gelditu nahi zuen, baina nik azkenean tira egin nion. Ez nuen botako zela ere pentsatu nahi. Bere begirada oso iluna zen, baina niri begiratzen zidan bakoitzean zerbait aldatzen zen begi horietan, zuzenean begiratzen ninduen aldiro jada banekien aspalditik niri itxaroten ari zela. Neskak bakarrik ez uzteko eskatu zidan:\n-Ez nazazu bakarrik utzi...\nHori entzutean besarkatu egin nuen, eta berarengandik lasaitasun triste bat sentitu nuen. Seguru sentitzen zen nirekin.\nEzagutu nuen egun hartatik aurrera, nire bihotz guztia berari zabaldu nion. Eta nik, bere aire aire hotza nirekin sentitzen nuen. Horrela, nirekin bizitzera eraman nuen neska. Baina berari begiratzen nion bakoitzean, bere begirada bakarti hark zalantzak sorrarazten zizkidan. Egunak pasa ahala, bere hoztasuna transmititzen zidan... eta nik, nire berotasunean bere hoztasunarekin bizitzen ikasi nuen.\nBeste egun guztiak bezalako egun batean, esnatu nintzenean, beti bezala gosaria prestatzera joan nintzen, eta neskari deitu nion. Baina berak ez zidan erantzun, eta etxean zehar begiratzera joan nintzen... Orduan, mugikorrera mezu bat iritsi zitzaidan... “Agur” esaten zuen mezu bat. Hitz hori nahikoa izan zen behar nuen guztia ulertzeko, eta korrika bere bila irten nintzen. Eta etxetik atera nintzenean, han ikusi nuen neska soka bat bere lepoan jarria zuela etxearen kanpoko poste batera loturik... Oraingoan ere, zuzenean begiratu eta berriro “lagundu” xuxurlatu zidan. Eskua luzatu zidan, eta nik azkar heldu nion lehen egunean ez bezala.\nBeldur handia sentitu nuen bere eskuetan, bere eskuak eta bere begiak ez baitziren berdinak. Ez nuen ulertu, zergatik deitu zidan berriz hori egiteko asmoa bazuen? Zergatik ez egin eta behingoz bukatu? Zergatik zeukan orain beldurra?\nBera geldirik gelditu zen eta nik soka kendu eta etxera sartu nuen. Hori egitean, muxu bat eman zidan, inoiz sentitu dudan muxu hotzena, bai... baina maitasunez betetako muxu bat.\nBerarekin hitz egin nuen mundu mailan oraindik ere tabua den, eta oraindik ere ozen honetaz hitz egin ezin den gai honi buruz:\n- Zergatik hil nahi duzu? - galdetu nion.\n- Zurekin nagoelako - erantzun zidan, begietara zuzen begiratuz.\nNire beroa jan zuen esaldia izan zen hura.\nNeskak ez ninduen ni bakarrik nintzena bezala ikusten... Esaten ez zidan zerbait zegoen? Edota bestela maitasunaren eragina ote zen?\nBaina edozer gauza esanda ere ezin nuen bakarrik utzi. Maite nuen, eta berarengana erakartzen ninduen indar indartsu bat nitaz jabetuta zegoen, azaldu ezin dezakedan zerbait, baina beti berarekin egotera bultzatzen ninduen zerbait zegoen. Indar berezi hark nire beroa jaten zuen, eta neskaren hotza sentitzea eragiten zidan. Eta berari, irribarre egin ezin zuen neskari, nire bihotza eta nire berotasuna berriz eskaintzeko prestatu nintzen, horrek hotza bakarrik sentitzera eramaten ninduen arren. Izan ere, banekien sentimendu hori nire parte zela.\nBerarekin lo egiten hasi nintzen, eta gauetan bere aurpegiak oraindik tristea zirudien. Pentsatzen hasi nintzen zer egin nezakeen bere poztasuna berreskuratzeko. Oheratzen nintzen aldiro, hurrengo egunean berari esperantza txiki bat eskaintzeko prest nengoen.\nHandik goiz batzuetara, esnatu bezain laster, bakarrik nengoela ikusi nuen, eta zuzenean korrika etxean barrena bere bila hasi nintzen. Sofan aurkitu nuen, sukaldeko labana batekin ni noiz etortzeko zain. Negarrez zegoen, bere aurpegi zuria malkoz Zuzenean labana eskuetatik kendu eta bere eskuak hartu nituen berriz... Izan ere, horretaz behingoz hitz egiteko ordua zen.\nBegietara zuzen begiratu eta hauxe esan nion:\n-Ez egin negar gehiago... Ziur nago biok batera egonda poztasuna aurkituko dugula. Eta irribarrerik ezin duzun egun horietan maitasunez argituko zaitut. Gauak zure argia lapurtu aurretik agintzen dizutzure bi eskuak hartuko ditudala. Eta beldurra duzun egun horietan, mina sentitzen duzun egun horietan, elkarrekin egongo gara.\nBerak ordea, besterik gabe hau erantzun zidan begietara begira:\nBerak esperantzaz begiratu ninduen, baina ez zen nik eman nahi nion esperantza hura. Orduan konturatu nintzen maite ninduela, baina berarentzat ez nintzen bizitza emateko laguntzailea, alderantziz baizik. Berak “lagundu” esaten zuen momentu guztietan hiltzen laguntzea nahi zuen. Berarentzat ni nintzen bere Thanatos.\nHandik aurrera askotan saiatu zen bere burua hiltzen, baina aldez aurretik niri abisatzen zidan, izan ere, nik berari laguntzea nahi baitzuen. Nik, bere aingeru beltzak eta lasaitasuna ematen zion pertsonak.\nBaina nik ezin nuen hori egin, ezin nion horretan lagundu. Desesperatuta eta etsita sentitzen nintzen, lagundu ezin niolako eta berak sentitzen zuena ulertu ezin nuelako.\nAskotan begietara elkarri zuzen begiratzen genionean, berak bere begirada jaisten zuen, eta nik ikusten ez nituen gauzak ikusten zituela nabaritu nuen, eta gorroto nuen hori. Pixkanaka, nire gorputza hoztasunez betetzen zen, eta pixkanaka, inguratzen ninduen berotasun guztia desagertuz joan zen. Azkenerako, neskarekin bakarrik egotean egin nezakeela irribarre jabetu nintzen. Geroz eta aire hotz gehiago sentitzen nuen nire barnean, eta egunetik egunera gehiago ernegatzen ninduen. Bestalde, esperantza eman nahian berari eskua hartzen saiatzen nintzen, baina berak eskua kentzen zidan.\nAzkenerako, etsi egin nuen. Eta bera bezala pentsatzen hasi nintzela jabetu nintzen. Horrela konturatu nintzen neskak ez zuela berari hiltzen laguntzea nahi. Bere begiek bakardadea islatzen zuten, eta horien esanahia berarekin bat egitea zen, biok elkartuz haize-bolada bihurtzea.\nAzkenean, egun batean, nire buruarekin gehiago ezin nuela, hau atera zitzaidan:\n-Gorrotoa sentitzeaz nazkatuta nago. Gauza bat esan nahi dut...\n-Dena bukatu nahi dut -bukatu zuen berak esaldia, begietara zuzenean begiratuz.\nEta hori esatean, bere aurpegian azkenean irribarre egin zuela ikusi nuen. Benetako irribarre alai bat. Irribarrerik egiten ez zuen neskak, lehen aldiz, irribarre egin zuen.\nEta momentu hartan, neskak hau esan zidan:\n-Nirekin batera mundu hau utzi nahi al duzu?\n-Zer? -erantzun nion\n-Elkar gaitezen biok betirako -esan zidan.\nOrduan dena ulertu nuen. Irribarre egin ezin nezakeen egun horietan, berak bakardadea jasatea eragin zidan, eta saminez botatzen nituen malkoak bere irribarrean desagertzen ziren. Orduan biok eskutik heldu genion elkarri, eta berak ikus zitzakeen gauza berdinak ikusten hasi nintzen. Aurretik irribarrea kenduarazi eta hotzez bete ninduen neskak berotasuna itzuli eta irribarrea bueltatu zidan. Berriz ere, benetako sentimendu guztiak sentitu nituen. Biok eskutik heldu ginenean, eta begietara begiratzean, batera esan genuen: “Goazen salto egitera, goazen biok elkartzera!”\nHeriotzaz maitemindu naiz. Antza denez, hori izan zen nire patua. Eta dena hasi zen lekuan bukatzea erabaki dugu. Neska eta biok, aurkitu nuen leku berdinera joan gara, nire etxeko eraikinaren teilatura. Hantxe, teilatuan elkartu gara bera eta ni, hiltzen lagunduko diodana. Bere Thanatos jainkoa.\nGauaren erdian igo gara, eta izarren azpian eskutik heldu diogu elkarri. Ondoren neskak, irribarre ezti batekin galdetu dit:\n-Azkenean ulertu duzu?\nEta nik zoriontsu erantzun diot:\n-Bai, ulertu dut... Ni naiz zure heriotzaren jainkoa, eta zu zara nire heriotzaren jainkoa.\nEgia esan, ertzera begiratu dudanean beldurtu egin naiz, baina elkarrekin gaude. Esktuik helduta ertzera hurbildu gara. Eta azken irribarre batez hau esan diot:\n-Ez askatu nire eskua mesedez, eta goazen biok gauaren barrenera salto egitera.\nEta biok une berean egin dugu salto, eskutik helduta eta batera besarkatuta, begirada elkarrengandik aldendu gabe. Eta azken momentuan sentitu dut nire neska maitearen azken muxua, inoiz sentitu dudan muxurik politena, sentikorrena, askatzaileena eta hotzena. Heriotzaren muxua. Thanatosen muxua.\nGOÑI EGURZA, Eneko" Anderren egunkaria: Otxate"\nGOÑI EGURZA, Eneko" Mundu gara"


CIDETECek UNE 166002:2014 ziurtagiria lortu du | Cidetec\nCIDETECek UNE 166002:2014 ziurtagiria lortu du\nCidetecek 166002:2014 arauaren ziurtagiria lortu du, zeinak baliozkotzen baitu zentroak I+G+Ba kudeatzeko duen sistema bat datorrela aipatutako arauaren arabera aplikatu behar diren eskakizunekin. Urtebete baino gutxiago behar izan du zentroak kudeaketa-eredu hori ezartzeko, eta, aldi berean, ISO 9001 arauaren 2015eko bertsiora egokitu du bere jarduna; ziurtagiriak berretsi du CICETECek betetzen dituela kalitatea kudeatzeko sistemen eskakizunak.\nHori lortzeko, erakundeak bi ikuskapen-fase gainditu behar izan ditu. Iazko urrian eta azaroan egin zituen biak SGSko auditore-talde batek, eta haiek egiaztatu zuten zentroaren I+G+Ba kudeatzeko sistemak betetzen dituela aipatutako baldintzak. Horretarako, zentroaren barne-prozesuak eta prozedurak berregituratu dira, bikaintasunera eta etengabeko hobekuntzara bideratutako kudeaketa-eredu integratua lortzeko.


JATORRIA | Ekainberri\nEKAINGO KOBAZULOA -GIZATERIAREN ONDAREA\nEkaingo haitzuloa izen bereko muinoaren ekialdeko hegalean dago, Sastarraingo ubideak sortzen duen bailara txikian. Historiaurreko kokaleku baterako leku aproposa. Zestoa herritik kilometro batera dago, eta erraza da bertara iristea. Madeleine aroko labar-pinturengatik da ezaguna, eta pintura horiek bikain zainduta daudela nabarmentzekoa da. Haitzuloan, gutxi gorabehera, 70 animali-irudi daude; 64 margotuak eta 6 grabatuak. Zaldia da gehien ageri den irudia. Zaldi-multzoa arte franko-kantabriarraren irudirik eder eta aberatsenetakoa da, eta espezie horretan, horma-mihise onena. Hartzak, oreinak, kapridoak… ere ikus daitezke Ekainen. Haitzuloa hainbat galeriatan banatzen da, eta jasotzen dituzten irudien arabera izendatu dira. Erdibide, Auntzei (ahuntzak), Erdialde, Zaldei (zaldiak), Artzei (hartzak) eta Azkenzaldei (zaldiak).\n2008ko uztailaren 7an UNESCOk ospatutako konferentzian, Ekain haitzuloa Gizateriaren Munduko Ondareizendatu zuten, Erlaitz Kantabriarreko labar-artearen beste 17 santutegirekin batera; Altxerri eta Santimamiñe, besteak beste. Eusko Jaurlaritzak eta Kantabria eta Asturiaseko gobernuek egungo aitortzaraino iritsi den prozesua abiatu zuten orain bi urte.\nHainbat hamarkadetan zehar, Azpeitiko Antxieta Kultur Elkarteak lan gogor eta emankorra burutu du euskal kulturaren arlo desberdinak ikertu eta bizirik mantentzeko ahaleginetan, guztia euren ikasteko gogoagatik eta asebetetze pertsonalaren truke, borondatez lan eginez.\nBertako kide batzuek hasiera-hasieratik erakutsi zuten gure arbaso urrunenek utziriko aztarnak ikertzeko interes berezia, interes hori lehendik zetorkien espeleologiarekiko zaletasunari lotuta, kobazuloetan gordetzen ziren historiaurreko sekretuen bila hasi ziren.\nAhalegin horretan, arkeologiara zaletu talde hark Aranzadi Zientzia Elkartearen laguntza teknikoa eta babesa izan zituen. 1969 urtean, Antxieta Kultur Elkarteko zenbait kide Izarraitz mendizerran kokaturiko hainbat giza-okupazio gune aurkitu eta ikertzen ari ziren. Euren aisialdia arkeologiari eskaintzen zioten ikerlari boluntario haietako bi Andoni Albizuri eta Rafael Rezabal ziren.\nUdaberriko igande batean, Goltzibar errekaren arroari jarraituz Sastarrain bailarara iritsi ziren. Inguru hau Paleolito garaiko gizakien bizimodurako oso leku aproposa iruditu zitzaien, bi erreka elkartzen diren lekuan ur ugari eta belarjale talde handiek elikagaia lortzeko larre ugari daudelako bertan.\nHandik gertu kokaturiko kobazuloren baten bila hasi ziren. Sastarrain baserriko etxeko andrea izan zen Rafael eta Andoniri han inguruko haitzulo baten berri eman ziena, ez zituen 13 metro baino gehiago neurtzen.\nEkainaren 8an kobazulo horretan giza aztarnen bila hasi ziren. Rafael zulo batetatik zetorren aire korronte hotz batetaz ohartu zen, bidea oztopatzen zuten harri bloke batzuk kendu eta 20 metro ingurutan pasabide batetan zehar arrastaka ibili ziren.\nZutik jartzean, zoruaren zaratek eremu zapalgabean zeudela adierazi zieten. Sarreratik 60 metro ingurutara, André Leroi-Gourhan etnologo, arkeologo eta historialari frantziarrak “zaldi multzorik bikainena Kuaternarioko arte guztian” bezala kalifikatu zuen Zaldien Panel Handiarekin egin zuten topo.\nBerehala eman zieten aurkikuntzaren berri Aranzadi Zientzia Elkarteko Historiaurre saileko kideei. On Jose Migel Barandiaran eta Jesus Altuna ikerlariak hurrengo egunean iritsi ziren Ekain 1 izenez deitutako kobazulora. Bertako labar irudiak ikusi eta aztertu ondoren, hauek duela 13.000-14.000 urte inguruko gizakiek eginak zirela ziurtatu zuten, Goi Paleolitoaren bukaera aldean, zehazkiago esateko, Goi Madeleine aldia deitutako aro kultural baten barruan.\nMomentu horretan jarri zen martxan Ekaingo kobazuloa eta bere margoak babesteko ekimena. Agintari eta erakunde desberdinekin eztabaida ugari izan ondoren, Ekain 1969ko ekainean bertan itxi zen, modu horretan bertako irudiak eta aztarnategi arkeologikoa ikertzeko denbora lortu zen.\nKobazuloaren aurkikuntza gertatu zenetik, dokumentazio asko idazti da. Ekainen inguruan dagoen bibliografía kontsultatu.\nEKAIN, EUSKAL HERRIKO LABAR-ARTEAREN LAN GORENA\nPaleolitiko aroko labar-artearen lan bikaina da Ekain. Paleolitiko garaiko ehiztarien irudi artistiko hauek mundu mailako gertakariak dira, eta planetaren leku askotan aurki daitezke. Hala ere, Europako erlaitz kantabriarrean aurkitutako lan hauek -labar-arte franko-kantabriar izenez ezagunak- izan dira emankorrenak. Ekain Euskal Herriko labar-artearen lan goren gisa hartzen da. Ekaingo kobazuloaren jatorriaz gehiago irakurri.\nEKAIN BISITA BIRTUALA 360°: EKAINgo galerietan barrena ibili Second Canvas EKAIN irudi panoramikoetan zehar nabigatuz. Oso bereizmen handiko digitalizazio hauek bere labar-pintura harrigarriak ezagutu eta zehatz-mehatz aztertzea baimenduko dizu: zaldiak, hartzak eta bisonteak.\nEkain 360º Bisita Birtuala\nCaire-Crès edo Cayre-Creyt: Rodano haraneko babeslekua\n21 June, 2022\tby Ekainberri\tin Historiaurrea\nCaire-Crès edo Cayre-Creyt kobazuloa Vallon-Pont-d’Arc inguruko komunako kobazuloetako bat da, Ardèche departamenduan, Auvergne-Rhône-Alpes eskualdean aurkitzen da. Cevennes goi-lautadaren eta Rodano ibaiaren haranaren arteko kareharrizko goi-lautada batean dago, Ardècheko arroilak gurutzatzen\n“Oñatiko Unibertsitatea” I. Arkeotopaketa Jardunaldiak\n20 May, 2022\tby Ekainberri\tin Historiaurrea\n2022ko maiatzaren 25etik 27ra Oñatin “Oñatiko Unibertsitatea” I. Arkeotopaketa. Harrizko lehengaiak Historiaurrean jardunaldia burutuko da.\nGrotte de la Cavaille: Goi Paleolitoaren lehen garaietako marrazkiak\n13 May, 2022\tby Ekainberri\tin Historiaurrea\nGrotte de la Cavaille Couze-et-Saint-Front komunan dago, Dordoinako departamenduan, Akitania Berriko eskualdean. Couze ibaiaren haranaren eskuineko aldean dago, Erdialdeko Mendiguneko eremu menditsu batean. 2007tik Monumentu Historikoen Zerrendan dago eta publikoarentzat\nGrotte de Jovelle: labar artea Dordoinako harrobi batean\n13 April, 2022\tby Ekainberri\tin Historiaurrea\nLa Tour-Blanche komuna Dordoinako departamenduan dago, Charente hiritik hurbil, Perigord ipar mendebaldean, Akitania Berria eskualdean. Kareharrian modelaturiko paisaia bat da eta Erdi Arotik kareharri hori erauzteko harrobiak egin ziren bertan,\nPlanchard: emakume irudiak Ardèche haraneko labar artean\n18 March, 2022\tby Ekainberri\tin Historiaurrea\nPlanchard Ardèche ibaiaren haraneko Cirque d’Estre mendizerraren hegoaldeko haitzuloetako bat da, ibai honen adar lehortuetako baten eskuineko ertzean dago, Chauvet haitzuloaren gaur egungo sarreratik 40 metro ingurutara. Vallon-Pont-d’Arc komunan dago,\nGrotte du Louoï: Madeleine aldiko grabatuak eta margoak\n19 February, 2022\tby Ekainberri\tin Historiaurrea\nGrotte du Louoï Ibie ibaiaren ezker aldeko labarretan kokaturiko kobazuloetako bat da, Ardèche ibaiarekin bat egiten duen gunetik oso gertu dago, Vallon-Pont-d’Arc komunan, Ardèche departamenduan, Auvergne-Rhône-Alpes eskualdean.\n17 February, 2022\tby Ekainberri\tin Ekainberri museoa\nEuskal Kostaldeko Museoen sarea duela 10 urte sortu zen, Basquetourrek bultzatutako “Euskal Kostaldeko turismoaren plan zuzendariaren” baitan. Urte hauetan sarean 40 ekipamendu bildu dira, kudeaketa publikoa zein pribatua dutenak. Sarearen\nGrotte du Dérocs: basahuntzak Ardèche haranean\n14 January, 2022\tby Ekainberri\tin Historiaurrea\nGrotte du Dérocs Ibie eta Ardèche ibaien elkargunetik kilometro bat inguru dauden hiru kobazuloetako bat da, Ibie ibaiaren ezker aldean dago, arroaren gainetik 100 metro inguruko altueran. Vallon-Pont-d’Arc komunan dago,\nGrotte de Mézelet: Vallon-Pont-d’Arc-eko bobido grabatua\n17 December, 2021\tby Ekainberri\tin Historiaurrea\nGrotte de Mézelet Vallon-Pont-d’Arc komunan dago, Ardèche departamenduan, Auvergne-Rhône-Alpes eskualdean. Ardècheko arroilaren sarreraren inguruko labarretan dauden haitzulo txikietako bat da, ibaiaren ezker aldean dago, Chauvet kobazulotik gertu.\nColombier: basahuntzak eta uroak Ardèche haranean\n19 November, 2021\tby Ekainberri\tin Historiaurrea\nSaleyroneko labarrak Ardèche ibaiaren arroilen goiko partean daude, Labstide de Virac komunan, Ardèche departamenduan, Auvergne-Rhône-Alpes eskualdean. Ibaiaren ibi natural baten inguruko kobazuloetako hiru elkarren artean konektaturik daude, bere eskuineko aldean\nEkainberrik parte hartuko du Ondarearen Europako Jardunaldietan\n27 October, 2021\tby Ekainberri\tin Ekainberri museoa\nEkainberrik parte hartuko du Ondarearen Europako Jardunaldietan. Larunbat honetan 12:00tan eskainiko dugu bisita gidatu berezia. Kontsultatu jarduera hau eta programa osoa ondorengo estekan:\nGrotte de la Cabre: Ardèche haraneko labar irudiak\n15 October, 2021\tby Ekainberri\tin Historiaurrea\nGrotte de la Cabre edo “Ahuntzaren haitzuloa” Vallon-Pont-d’Arc komunan dago, Ardècheko departamenduan, Auvergne-Rhône-Alpes eskualdean. Ardèche ibaiaren arroila ikusgarrien goiko parteko beste kobazuloetako bat da, kasu honetan ibaiaren mailaren gainetik 20\nOndarearen Europako Jardunaldiak hemen dira!\n6 October, 2021\tby Ekainberri\tin Ekainberri museoa\nOndarearen Europar Jardunaldiak Kultura Ondareari buruzko sentsibilizazio asmo handiko programa multzo bat dira, Europako Kontseiluak sustatua Europar Batasunarekin lankidetzan. Ate irekien jardunaldi batzuk dira, beraien bitartez, egun jakin batzuetan publikoak\nGrotte des Potiers de Gaud: ontzigileen kobazuloa\n17 September, 2021\tby Ekainberri\tin Historiaurrea\nGran Chêne de Gaud edo “Ontzigileen koba” izenez ere ezaguna, Ardèche ibaiaren arroilako Gaud meandroan dagoen hiru haitzulo txiki paraleloetako bat da. Saint-Remèze komunan dago, Ardècheko departamentuan, Auvergne-Rhône-Alpes eskualdean. Ardèche\nEkainberriak 2021 kalean da\n7 September, 2021\tby Ekainberri\tin Ekainberri museoa\nOhitura den bezala, irailean Ekainberriak aldizkariaren ale berri bat argitaratu du. 2021-2022 ikastarorako prestatu dugun edizio hau formatu honetan argitaratzen dugun seigarrena da. Ekainberriaken helburua gure erabiltzaileei gure zerbitzuei buruzko\nEHUSMagazineren bigarren alea dagoeneko sarean eskuragarri\n25 August, 2021\tby Ekainberri\tin Ekainberri museoa\nEuskal Herriko UNESCO Sareak aldizkari digital bat du eta bertan argitaratzen ditu berari eta osatzen duten erakunde, elkarte eta organismoei buruzko edukiak.\nGouffre d’Emiliei: Ardèchen eginiko azken aurkikuntza\n13 August, 2021\tby Ekainberri\tin Historiaurrea\nGouffre d’Emilie Saint-Alban-Auriolles komunan dago, Beaume ibaiaren arroilen irteera inguruan, Ardèche ibaiarekin bat egiten duen puntutik gertu, Ardècheko departamenduan, Auvergne-Rhône-Alpes eskualdean. Paleolitoan erabiltzen zen sarrera harri-jauziek estalita dago. Gaur egungo\nGrotte Sombre: labar artearen iluntasunak argitzen\n16 July, 2021\tby Ekainberri\tin Historiaurrea\nArdèche ibaiaren arroilen beheko partea Paleolito garaiko bizimodurako oso leku aproposa zela dirudi, inguruan garai hartan gizakiak erabilitako hainbat kobazulo baitaude, horietako askotan gainera, labar artea aurkitu da.\nEkain Gizateriaren Ondare izendapenaren 13. urteurrena\n7 July, 2021\tby Ekainberri\tin Ekainberri museoa\nEkaingo haitzuloa izen bereko muinoaren ekialdeko hegalean dago, Sastarraingo ubideak sortzen duen bailara txikian. Historiaurreko kokaleku baterako leku aproposa. Zestoa herritik kilometro batera dago, eta erraza da bertara iristea. Madeleine\nGrotte Huchard: Solutre aldiko grabatuak\nHuchard haitzuloa Saint-Martin-d’Ardèche komunan dago, Ardècheko departamenduan, Auvergne-Rhône-Alpes eskualdean. Grotte du Ranc Pointu nº 1 edo Grotte du Squelette izenez ere ezaguna, Ranc-Pointu mendizerran dago, Ardèche ibaiaren arroilaren azken meandroaren\nArkeologoek hasieratik argi izan zuten labar arte ondare hori babestu eta gordetzeko beharra eta Ekaingo kobazuloa inoiz ez da publiko orokorrarentzat zabalik egon, horri esker, bertako labar artea salbu aurkitzen da.\nAranzadi Zientzia Elkarteak, Antxieta Kultur Elkarteak beraiekin elkarlanean ziharduen, bisita gidatu programa oso kontrolatu bat burutu zuen, pertsona kopuru oso mugatu bati benetako Ekain bisitatzeko aukera eman ziona. Baina arte ondare hori gizartera zabaldu beharra zegoen eta Ekaingo haitzuloaren erreplika bat eraikitzeko ideia sortu zen.\nIdeia hori gorpuzten joan zen denboran zehar eta erreplika horren egitura fisikoa eraikitzen hasi zen, baina orduan berau egunerokotasunean kudeatzeko egitura juridiko baten beharra ikusi zen.\nHelburu horrekin sortu zen 2004 urtean Fundación Ekain Fundazioa, Gipuzkoako Foru Aldundiak, Eusko Jaurlaritzak eta Zestoako Udalak osaturiko erakundea, Euskal Herriko Agintaritzaren Aldizkariaren arabera, 2005 urteko irailaren 5ean inskribatu zen Euskal Herriko Fundazioen Erregistroan eta ordu ezkero Ekainberriren kudeaketaren arduraduna da.


Txandakatze (alternantzia) aukera berria goi-mailako zikloetan — IMH\nTxandakatze (alternantzia) aukera berria goi-mailako zikloetan\n2012/05/17 23:00:00 GMT+1\nTxandakatze (alternantzia) aukera berria goi-mailako zikloetan Datorren 2012-2013 ikasturtean IMHn fabrikazioko eta mantenimenduko goi-mailako heziketa zikloetan txandakatze sistema berriaren aukera eskainiko da. https://www.imh.eus/eu/albisteak/txandakatze-alternantzia-aukera-goi-mailako-zikloetan https://www.imh.eus/eu/albisteak/txandakatze-alternantzia-aukera-goi-mailako-zikloetan/@@download/image/12_hlh_txandakatzea.jpg\nDatorren 2012-2013 ikasturtean IMHn fabrikazioko eta mantenimenduko goi-mailako heziketa zikloetan txandakatze sistema berriaren aukera eskainiko da.\nMaiatzean Eusko Skills 2012 lehiaketa barruan antolatutako jardunaldietan, Hezkuntza eta Enplegu Sailek HEZIBI aurkeztu zuten, lanbide heziketako txandakatze sistema berria alegia.\nSailburuen deklarazioetan 30 urtetik beherako ikasleentzako hezkuntza sistema izango da, eta ikasleek, ikasten diharduten bitartean enpresarekin sinatutako kontratua eskuratu ahal izango dute, jardunaldi erdia eskolan eta beste erdia enpresan jarduteko, soldata baten truke.\nIMHk dagoeneko badu esperientzia txandakatze sisteman zeren eta alde batetik Eusko Jaurlaritzaren aurreko legegintzaldian “ikasi eta lan” izeneko txandakatze esperientzian oinarrituta bi ikasle promozio prestatu zituen goi-mailako fabrikazioko eta muntaiko heziketa zikloetan. Bestalde, IMHko Txandakako Ingeniaritza Eskolan 16 urte daramatzagu ikasleak prestatzen txandakatze sistemarekin.\nInformazio gehiago izateko deitu IMHra (943744132, Amaia Ansola)


Hotzaren segurtasuna | Consumer\nTenperatura baxuek mikroorganismoen jarduera oztopatzen dute eta elikagaien berezko osagaien degradazioa atzeratzen dute.\nOro har, segurtasun-arazo handienak sortzen dituzten produktuak freskoak, hoztuak edo ez, eta izoztuak dira. Horietan guztietan, hotz-katea eta kontserbazio-tenperatura ahalik eta zorrotzenak mantentzeak bizitza erabilgarria luzatuko du, eta arazo ugari saihestuko ditugu.\nHotzak, salbuespenak salbuespen, ez ditu suntsitzen elikagai batean egon daitezkeen mikroorganismo patogenoak, eta ez du bere osagaien jarduera metabolikoa ezabatzen. Abiadura murrizten du, besterik gabe. Batzuetan, hain txikiak izanik ere, edozein elikadura-produkturen aldaketa blokeatutzat har daiteke kontsumoa segurua izateko adinako denbora luzez.\nBlokeo horren gakoak nahiko errazak dira. Hotzak mikroorganismoen metabolismoan eragiten du, eta sortzen dituzten entzimen (proteina aktiboen) jarduera inhibitzen du. Era berean, elikagaien proteinen degradazio metabolikoaren prozesua inhibitzen du, eta horrek atzeratu egiten du elikagaien osagaien degradazioa.\n«Blokeoaren» lehen ondorioa elikagaien iraupen luzeagoa da, edo, bestela esanda, haien bizitza erabilgarria segurtasun-baldintzetan luzatzea. Faktore horrek mikroorganismo patogenoen hazkundea mugatzen du. Nolanahi ere, komeni da gogoratzea hotzak ez dituela aldatzen ez diren elikagaiak, baizik eta degradazioa atzeratzen duela.\nHotzak ez ditu aldatzen ez diren elikagaiak, degradazioa atzeratzen du\nElikagai hoztu baten iraunkortasuna haren ezaugarri espezifikoen araberakoa da. Arrain freskoa da, printzipioz, denbora gutxien irauten duen elikagaia. Zentzuzkoa da, berez ur hotzetan bizi dela uste badugu. Produktu honek tenperatura baxuetara egokitutako mikroorganismoak eta entzimak ditu, eta, beraz, hozketak ez du bere bizitza komertziala nabarmen handituko.\nBeste elikagai gordin batzuei dagokienez, haien bizitza komertziala produktuaren poluzioaren araberakoa izango da egun batzuetan. Hori txikia bada eta elikagaia kalitate onekoa bada, emaitza ezin hobeak lortuko dira. Hori ez da horrela izango lehengaia kalitate txarrekoa denean eta kutsadura handia dagoenean, hozketak eragindako atzerapena ez baita nabarmena izango.\nProduktu egosiei dagokienez, egosteak nabarmen murrizten du bakterio-karga, eta, beraz, hozte horri esker, bizitza komertziala nabarmen handituko da.\nZer gertatzen da patogenoekin?\nPatogenoak mikroorganismo partikularrak dira. Zorionez, ez daude gehienbat elikagaietan. Alderantziz. Horietako gehienak ez dira gai 8 °C-tik behera biderkatzeko, baina, ugaltzen ez direla ziurtatzeko, egokiagoa litzateke elikagaiak beti 4 °C-tik behera izatea.\nHala, patogenoak ugaldu ezin badira, baina alterazio-mikroorganismoak nabarmen hazten direla ikusten bada (kontsumitzaileen osasunerako arazorik sortzen ez duten mikroorganismoak elikagaiaz elikatzeko gai dira), espazioa eta mantenugaiak lehiatzen dira.\nMikroorganismo alteratzaile nagusiak, patogenoak, egoeraz arduratzean, hotz-katea hautsi arren, ezin dira ugaldu, eta elikagaia seguruagoa izango da denbora gehiagoz. Eta hona paradoxa interesgarri bat: alterazioaren zeinuek, pentsa zitekeenaren kontra, segurtasuna ematen diote produktuari. Patogeno-familia lehia-faktore batek inhibituta dagoenez, degradazioa bultzatzen da. Produktua aldatzen dela egiaztatzean, elikagaia nekez kontsumituko da.\nTenperatura 18 °C-tik beherakoa denean, elikagaiak ez dira aldatzen mikroorganismoak daudelako, baizik eta produktu bakoitzaren osagaiak aldatu direlako. Hala ere, arriskuak oso txikiak dira, tenperaturak nabarmen aldatu ez badira behintzat.\nElikagai motaren arabera, aldatu egiten da izoztutako elikagai batek iraungo duen denbora. Printzipioz, zenbat eta handiagoa izan erabilitako lehengaiaren kutsadura, orduan eta txikiagoa izango da produktu izoztuaren iraupena. Bizitza komertzial maximoa bermatzeko, produktu freskoa, gordina, kalitate onenekoa izan behar da.\nBitxia bada ere, kontsumitzaile gehienek uste dute produktu izoztuak hoztuak edo freskoak baino okerragoak direla, eta prezio merkeagoak ere eskatzen dituzte. Hala ere, kasu askotan, bereziki arrain izoztuan, izoztutako freskotasun-mailak arrain fresko askoan lor daitezkeenak baino handiagoak izan daitezke. Kontrakoa pentsa badaiteke ere, izoztutako elikagaiek lehengai gisa erabiltzen diren elikagai freskoen ezaugarriak itzuliko dizkigute desizoztu ondoren.\nEtxeko izozkailuaren ahalmena hozte- edo izozte-ekipoko izar-kopuruak adierazten du. Izar bakoitzak -6 °C adierazten du. Esan bezala, izoztea -18 °C-tik beherako tenperaturan egin behar da; beraz, ekipoak gutxienez 3 izar izan behar ditu.\n2 izarreko (-12ºC) ekipo batek izoztu egin dezake, eta guk ikusiko dugu ura solidotu egin dela, baina tenperaturaren fluktuazio handiagoa du, eta ondorioz, kalitatea galdu eta elikagaien arriskuak areagotu egin daitezke.\nEkipoak 3 izar baditu, edozein establezimendutan erositako elikagai izoztuak kontserbatzeko baldintza egokiak eskaintzen ditu. Gainera, etxean elikagaiak izozteko aukera ematen du, baina erreserba-denbora ez da luzea, eta, ezinbestean, elikagaiaren kalitatea galtzea eragiten du, produktua gordinik bezain atsegina ez delako. Hala ere, ez du arrisku sanitario handirik, 4 °C-tik beherako mantentze-lana ziurtatu bada.\n4 izarreko (-24ºC) izozkailuak ziurtatzen du elikagai izoztuak mantentzea egokia dela, eta etxean elikagaiak izoztea ahalbidetzen du, industrian baino mantsoago, baina azken emaitza onak ematen ditu eta osasun-arriskurik gabe.\nFrigorífico-eu frío-eu hozkailu hozketa izozkailu izoztu nevera-eu


Greba mugagabearekin aurrera jarraituko dute Tubacexeko langileek - Aiaraldea - Aiaraldea.eus\nGreba mugagabearekin aurrera jarraituko dute Tubacexeko langileek\nAimar Gutierrez Bidarte 2021-07-19 14:05\nGreba mugagabearen 100. egunean Laudion egindako mobilizazioa. / Aiaraldea.eus\nTubacexeko Enpresa Batzordeak greba mugagabearekin aurrera jarraitzea erabaki du, atal sindikaletan egoera aztertu ostean. Justizia Auzitegi Nagusiaren epaia betetzea exijitu diote multinazionalari.\n159 egunen ostean, Tubacexeko langileek otsailaren 11an abiatutako greba mugagabearekin aurrera jarraitzea ebatzi du Enpresa Batzordeak. Gaur egin dute ordezkari sindikalek bilera eta bertan jaso dituzte atal sindikal bakoitzean jasotako ekarpenak.\nGauzak horrela, greba mugagabeari eutsiko diote beharginek multinazionalari EAEko Justizia Auzitegi Nagusiaren epaia bete dezan exijitzeko. Horretarako ezinbestekotzat jo dute kaleratuak izan ziren langileen berrartze efektiboa gauzatzea. Izan ere, 129 kaleratzeak baliogabetuak izan ziren arren, enpresak beharginak etxean utzi eta hauen irteera bultzatzea erabaki zuen. Horrez gain, Justizia Auzitegi Nagusiaren epaiaren aurkako helegitea aurkeztu du enpresak Madrilgo Auzitegi Gorenean.\nEnpresa Batzordeak ateak zabaldu dizkio langileen berrartzea ahalbidetuko duen negoziazio prozesu bat abiatzeari.


Ikur gisa|makilak zintzotasuna|justizia, errespetua eta agintea adierazten du\nMakila euskaldunen bastoi tipikoa da, eta gizakia bezain zaharra da.\nMakilei dagokienez, noble egiptoarrek berekin eramaten zituzten egurrezko makila luzeak —120 eta 200 cm bitartekoak—, loto-loreez, begiez,... ederki apainduta. Pariseko Louvreko Museoan ale egiptoar eta hebrear batzuk ikusi ahal dira; horiek ere oso luzeak dira, kako edo bola batez errematatuak. Gainera, euskal makilaren inguruan hainbat errito ere sortu dira gure geografian. Hain zuzen ere Zuberoako eta Nafarroa Behereko ekialdeko euskaldunei zor diegu makilaren garapena, Prinioetako hegalean aurkitzen baitira makilak egiteko egur mota oparoena: mizpirondoa eta gaztainondoa, beste batzuen artean. Makila euskaldunon bastoi tradizionala da. Orain gutxi arte, Euskal Herriko jendearen janzkera tradizionalaren berezko osagarria izan da.\nI. Mundu Gerraren ondoren, Foch eta Petain mariskalak eta Clemenceau presidenteak makila bana jaso zuten. Opari horiekin, Pirinioetako Iparraldeko euskaldunek beren eskertza adierazi zieten. Foch mariskalaren makilak Verduneko mapa zeraman eta haren gainean, hitz hauek: Hemendik ezin da pasa. Iñaki Alberdik jasotzen dituen eskaria gehienak opari gisa emateko dira. Oso egokiak dira enpresa-opari gisa emateko, norbait jubilatzen denean, ezkongai-agurretarako edo ezkontzetarako...


2007tik sinatzen ez zen Nafarroako Ikastoletako Lan Hitzarmena berritzeko akordioa lortu dugu NIErekin | LAB SINDIKATUA\nIrakaskuntza Ikastolak 2007tik sinatzen ez zen Nafarroako Ikastoletako Lan Hitzarmena berritzeko akordioa lortu dugu...\nLAB sindikatuak Nafarroako ikastoletan daukan gehiengoa baliatuta (%95), Nafarroako Ikastolen Elkartearekin Lan Hitzarmena berritzeko akordioa lortu du. Akordio horrek 700 langile ingururi eraginen dio.\nLan Hitzarmena 2010etik luzatuta zegoen. Urte hauetan guztietan zehar murrizketak, salaketa, mobilizazioak, lan erreforma… gertatu dira. Negoziazio korapilatsuetan hiru urte pasata, akordiorako funtsezko edukiak zeudela baloratuta, eta afiliatu eta delegatuen erabateko babesa jaso ondoren, LABek NIErekin zortzi hilabeteren buruan Lan Hitzarmen berria idazteko akordioa sinatu duen sindikatu bakarra izan da.\nAkordio honek ahalbidetuko du martxoko nominan Nafarroako Itunpekoaren markoan, besteak beste, LABek sinatutako akordioari esker, Nafarroako Ikastoletako langile guztiek urtarriletik %2,25eko soldata igoera jasotzea (Nafarroako Gobernuak ordaintzen duen zatian) eta dagozkien atzerapen guztiak. Honela, langileen artean sortutako soldata diferentziak bukatuko dira. Sindikatuak aprobetxatu nahi du 2018ko igoera aplikatzeko Tantirumairu, Labiaga, Baztan, Iñigo Aritza, Andra Mari, Arangoiti, Ibaialde, Lizarra, Erentzun eta Garces de los Fayos ikastolek langileen alde izandako jarrera eskertzeko.\nLAB eta NIEk sinatutako akordioa 2019rako da, baina 2020ra luza daiteke hurrengo hilabeteetan Nafarroako Gobernuarekin itunpekoaren markoan bi sinatzaileek akordioa lortuko balute eta luzatzea egokia baderitzote. Akordioak hainbat eguneraketa eta aipatutako soldata igoeraz gain, hobekuntza ugari jaso du: PPren lan erreformari aurre egiteko neurriak, jazarpen morala eta sexualerako prebentzio protokoloa, irakasle itundu eta ez itunduen arteko lan baldintza berdintasuna, ikasturte baterako kontratatzen den irakasleak urtebeteko kontratua izanen du, bi lan kategoria berriak, baimenetan hobekuntzak, erakundeen aurrean interpelazio lerro komuna eta langile soberakin eta beharren kudeaketarako prozesu gardenago eta parte-hartzaileagoa.\nHonela, LABek ikastoletako langileekin hartutako konpromisoa bete du. 2017an ikastola guztietan langile batzarrak egin ostean, langileen %81ek erabaki zuen soldata taula berria, beste hobekuntza batzuk jasoko zituen Lan Hitzarmenarekin batera sinatuko zela, eta hola egin du.\nBalizko murrizketa baten aurrean, NIEk LABek proposatutako formuletako bat egoera langileen ordezkariekin adosteko onartu ondoren, negoziazioa desblokeatu da eta akordioa posiblea izan da. LABek balioan jarri du urte ilunetako arrakala gainditzeko bi aldeek erakutsitako borondate irmoa eta denon onerako izanen den akordioa lortzeko jarrera irekia eta ausardia. Akordioaren balioa bikoitza da: aurtengo eta agian hurrengo urterako Lan Hitzarmen berria egonen da, baina batez ere adostasunik gabeko urte gatazkatsu eta gogorrak atzean uztea dakar.\nHau guztia posiblea izan da lan baldintzen defentsan urtetan garatutako borrokari esker. Sindikatuak eskertu nahi du urte hauetan ia-ia 50 delegatuek egindako lan itzela. Ezinbestekoa izan da LABen afiliatuek eta hauteskunde sindikaletan ehunka langilek botoen bidez emandako konfiantza eta ekimen desberdinetan jasotako babes izugarria. LAB langileen lan baldintzen defentsarako lantresna kolektiboa dela beste behin erakutsiz.\nAurrerantzean erronka handiak daude, bai Lan Hitzarmen berriaren idazketa eta aplikazioari begira, zein Nafarroako Gobernuaren esku dagoen hainbat atalaren interpelazio eta borrokak bideratzeari begira. LAB, orain arte bezala, lehen lerroan egonen da, borrokan ikastoletako langileen bidelaguna izanik, ikasgelan zein kalean.


Zerbitzuak » Ikastn: bizi osoan zeharreko ikaskuntza\nHezkuntzari eta prestakuntzari beste ikuspuntu bat eman nahi dio Tolosaldean Ikastnek, ezagutzan oinarritutako gizartearen eta ekonomiaren erronkei era koherentean eta integralean aurre egin ahal izateko etengabeko ikaskuntza edo bizitza osoan zeharreko ikaskuntza ezinbesteko baldintzatzat hartzen du.\nGure lurraldea berrikuntzaren eta jakintzaren lurralde bihurtzeko proiektuan aurrera egitea da gure helburua. Etorkizunera begira apustu sendoa egin dugu, I+G+b (ikerketa + garapena + berrikuntza) planaren ildotik. Horregatik, Europako Gizarte Fondoak eta Eusko Jaurlaritzak Bizitza Osoan Zeharreko Ikaskuntza (BOZI) kanpaina jarri dute abian Tolosaldean, interes handia piztu duen lan merkatu berriaren ezaugarriek bultzaturik.\nTolosaldean Ikastnek ikaskuntza testuinguru formaletara (ikastetxe, lanbide heziketa eta unibertsitateak) mugatzen duen ideia gainditzen du, eta horren ordez, testuinguru ez formaletan eta informaletan (eguneroko bizitzan, familian, lanean, aisialdian ...) jasotako ikaskuntza ere aintzat hartzen du.\nNorentzat zuzendua? Proiektu honen hartzaileak, herritarrak osotasunean dira, baina bereziki lan merkatutik urrunen dauden pertsonentzako pentsatua izan da: etorkinak, lan merkatutik kanpo dauden emakumeak, langabetuak, etabar.\nPrestakuntzaren informazio gaurkotua gune bakar batean, herritarren eskura egon ahal izateko eta gainera balio erantsiko zerbitzua eskaintzen du Tolosaldean Ikastnek; on-line aholkularitzaz gain, presentziazko zuzeneko aholkularitza; ikasketa ibilbide pertsonalizatua zehazten lagundu, pertsonen beharrak/desioak aztertu eta irtenbide egokiak proposatu, etabar.


Apple-ren azken asmakizuna: iPad. Ez hotz, ez bero - bizkaie.biz\nHasieran aparatea nahiko gatxa da. Egin, egin daiteke, eta horretara Apple-ekoak ohituta dagozala emoten dau, euren Mac, iPod edo ta iPhone tramankuluakaz hasiera-hasieratik aparau eben bete-betean eta guztiok geratu ziran (ginan) pozik eta miresmenez beteta egindako lanagaz. Halanda be, oraingo azken tresna honegaz eretxiak ez datoz hain bateratsu.\niPad: 9,7 hazbeteko pantailadun ordenagailua? Netbook-a? iPhone handia? Ez dago argi zer dan.\nDendatan hilebete bi barru egongo da Wi-Fi konekzinoduna: 499 dolarrean 16 Gb-ekoa, 599 dolarretan 32 Gb-ekoa, 699 dolarretan 64 Gb-ekoa. Hilabete geroago, 3G bertsinokoa plazaratuko da, hemen be goi-mailakoenak 64 Gb-eko memoriagaz.\nEgindako aurkezpen ofizialean, Steve Jobs jaunak 'iPad Internetera sartzeko nabigatzailea, multimedia aparatua musikea entzun edota bideoak, pelikulak edo telebista ikusteko, bideojokoakaz joolastuteko konsolea eta liburu elektronikoak irakurteko gailua' ei dala esan dau. Dana leku berean sartuta.\nDiseinu aldetik oso polita dala bat datoz gehienak: 680 gramoko pisua, nahiko argala eta ukimenagaz gobernetako pantailea. Hemendik aurrera eretxiak ez dira hain onak.\nGehienek zera esaten dabe: akats galantak dituala. Berbarako, ez daukala ez argazki kamararik ezta bideokonferentziak egiteko kamararik; ez daukala flash programak exekutetako aukerarik, USB sarrerarik ez dagoala, ez dauka memoria larregirik (64 Gb 'baino ez'). Benetako ordenagailua ete da ala iPod Touch 'berezi' bat (handiagoa) baino ez?\nOrdenagailua ala e-book? Beharbada, aplikazino barrien artea iBooks dago.\niPhone-agaz jazo zan legez, iTunes denda digitala martxan jarri zanean musikea gure gailura deskargetako moduan, oraingoan bere liburu-denda digitala aurkeztu dabe. Horretarako, argitaletxe batzuen laguntzinoa daukie: Penguin, Harper Collins, Simon & Schuster, MacMillan eta Hachette argitaletxeek euren liburuak bertan aurkeztuko ditue.\nBestalde, bere prozesatzaileari esker (A4 izenekoa), oso azkarra da eta webguneak arin kargetan dira. Aplikazinoetatik nabigetea be oso erraz egiten da baina akats moduan, ezin da multitarearik egin, hau da, aplikazino bat baino gehiago ezin dira aldi berean martxan izan.\nMomentuz, adituen eretxiak ez dira lar onak izan; halanda be, burtsa-merkaduan kontuak beste era batekoak izan dira. Apple-en akzinoak gorantz (oraindino gehiago) egin dabe. Batek daki momentu honetan Apple enpreseak zenbat balio dauen, seguru asko baino gehiago izango dana.


LANTEGIETAN ALDAKETA ESKATZEKO, MANIFESTAZIOA DEITU DU LABEK LARUNBATERAKO\nZortzi hilabete pasa dira Nafarroako Gobernuan eta udal nagusietan aldaketa historikoa gertatu zenetik. Urratsak eman dira demokratizazioan , bertzeak bertze, ordezkaritza sindikalaren %40aren bazterketari amaiera emanez. Baina lantokietara ez da aldaketarik ailegatu. Langileek langabezia, prekarietatea, diskriminazioa eta eskubide murrizketak pairatzen segitzen dute.\nHorregatik, ezinbertzekoa da mobilizatzea neurri zehatzen alde: 35 orduko lan astea, hileko 1200 euroko gutxieneko soldata eta 1080ko gutxieneko pentsioa, aukera berdintasuna edota zerbitzu publikoen garapena. Era berean, holako neurriak Nafarroan erabaki eta ezarri ahal izateko, lan esparru propioa aldarrikatu beharra dago ezinbertzean, unean uneko Espainiako Gobernuaren esku sartzerik gabe; izan ere, azken urteotan 17 nafar lege (gehienak, izaera sozialekoak) bertan behera utzi baititu.\nLABek manifestazio handi bat deitu du martxoaren 19an, eskakizun hauei bultzada emateko. Langileriaren mobilizazioa erabakiorra izan zen aldaketa instituzionala ahalbidetzeko. Orain mobiliziora jo behar dugu, aldaketa, gehiengo langileriaren lan eta bizi baldintzetan gauzatu dadin lortzeko.


Edurne Jauregi antxotarra, 'Gailurra Xtreme' telebista saioko partaide : Oarsoaldeko Hitza\nEdurne Jauregi. (Irudia: Gailurra Xtreme/Eitb).\nPasaiako kirolari batek parte hartuko du Gailurra Xtreme ETB1eko saioaren sasoi berrian: Edurne Jauregi Casares 43 urteko antxotarrak. Mendiko lasterketetan oinarritutako telebista lehiaketa da Gailurra Xtreme, eta aurten, hainbat etapa egin ondoren, Hiru Erregeen Mahaian (Nafarroa) bukatuko dute bidea finalera iristen direnek. Orotara, 22 partaide izango dira irailean estreinatuko den saioan, Oarso Bidasoko bakarra da Jauregi. Telebista saioko informazio atarian agertzen denez, etapetan proba eta ezusteko ugari gainditu beharko dituzte partaideek. Kirolari ezaguna da Edurne Jauregi. Ogi Berri Azkuene Triatloi Taldeko kidea da, eta besteak beste, errepideko lasterketetan, mendikoetan eta triatloietan parte hartzen du. Ondokoa, saioaren promoziorako bideoa da.


Eoux - Wikipedia, entziklopedia askea.\n43° 16′ 21″ N, 0° 53′ 11″ E / 43.2725°N,0.88638888888889°E / 43.2725; 0.88638888888889Koordenatuak: 43° 16′ 21″ N, 0° 53′ 11″ E / 43.2725°N,0.88638888888889°E / 43.2725; 0.88638888888889\nBenque, Boussan, Fabas, Peyrissas eta Saint-André\nEoux (frantsesez eta ofizialki: Eoux) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 121 biztanle zituen.\n2007an Eoux udalerrian erroldatutako biztanleak 115 ziren. Familiak 40 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 57 etxebizitza zeuden, 42 familiaren etxebizitza nagusia ziren, 12 bigarren erresidentzia ziren eta 3 hutsik zeuden. Etxebizitza guzti hauek 56etxeak ziren. 42 etxebizitza nagusietatik 39 bere jabearen bizilekua ziren, 2 alokairuan okupaturik zeuden eta 2 doan lagata zeuden; 2 etxek gela bat zuten, 1ek hiru zituen, 9 etxek lau zituzten eta 31 etxek bost zituzten. 38 etxek euren parking plaza propioa zuten azpian. 21 etxetan ibilgailu bat zegoen eta 20 etxetan bat baino gehiago zituzten.\nEoux udalerriko biztanleria-piramidea 2009an .\n2007an lan egiteko adina zuten pertsonak 60 ziren, horien artean 45 aktiboak ziren eta 15 inaktiboak ziren. 45 pertsona aktiboetatik 43 lanean zeuden (26 gizon eta 17 emakume) eta 2 langabezian zeuden (1 gizon eta 1 emakume). 15 pertsona inaktiboetatik 7 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.\n2000. urtean Eoux udalerrian 23 nekazaritza-ustiategi zeuden, 550 hektarea erabiltzen.\nPeyrissas (2,5 km)\nBenque (2,7 km)\nBoussan (3,2 km)\nSamouillan (5,1 km)\nBachas (5,2 km)\nLussan-Adeilhac (5,4 km)\nWikimedia Commonsen badira fitxategi gehiago, gai hau dutenak: Eoux\nOrriaren azken aldaketa: 18 otsaila 2019, 14:04.


Donostia Zinemaldia :: GRÀCIES POR LA PROPINA\nGRÀCIES POR LA PROPINA / THANKS FOR THE TIP (MILA ESKER ESKUPEKOAGATIK)\nHeziketa aurrerakoiadun familia bitxi baten historia da, bertan bi osabek, ezkongabe daudenak, bi iloba umezurtzen aita-ama eginbideak betetzen dituztela. Eskola errepresiboa, eliza eta nonahiko indar polizialak, putetxe lasaiak eta kafetegi lizunak dira eszenategi eta pertsonaietako batzuk. Izan ere, filmearen gidoiak oinarri duen Ferrán Torres eleberriaren egilea eta Pepín bere anaiaren haurtzaroko eta gaztaroko oroitzapenak kontatzen ditu 60eko hamarkadako Valentzian, inor harritu gabe edozer gauza gerta zitekeen garai eta hirian.\nBeste erralizadore batzuekin batera zuzendutako Pastel de sangre (1971) pelikulak zabaldu zizkion zinearen ateak. 70eko hamarkadako Kataluniako kantaginzari buruzko dokumentalak filmatu zituen. L'orgia (Orgia, 1978) filmeaz ohiturazko komediari heldu zion, gehien landu duen generoa eta arrakastatsu egin duena berau izanik, besteak beste, Salut i força al canut (1979), La quinta del porro (1980) eta Pà d'àngel (Pan de ángel, 1988).


Fiskaltzak ikerketa zabaldu du Hondaleako lanen esleipen prozesuan salatu genituen ustezko irregulartasunen ondoren | LAB SINDIKATUA\nEkintza Sindikala Fiskaltzak ikerketa zabaldu du Hondaleako lanen esleipen prozesuan salatu genituen ustezko irregulartasunen...\nBi delitu identifikatu genituen Udalaren kudeaketa lanean eta Gipuzkoako Fiskaltzaren eskuetan utzi genituen. Batetik, ustez LKS eta Fhecor enpresek Fizkaziorik gabe eskuratu zutela eraikina birgaitzeko exekuzio proiektua idazteko eta zuzendaritza teknikoa egiteko lana. Funtzio horretatik. gerora Moyua enpresak gastuetan egindako %23ko gainkostuei onespena eman zieten enpresa horiek, Donostiako proiektu eta obren departamenduko zuzendaritzaren oniritziarekin. Hori da txostenak jasotzen duen lehen irregulartasuna.\nEneko Goia Donostiako alkateak adierazi zuen Hondalea proiektuan, hiriko beste proiektuetan bezala, ezarrita dauden prozedurak gauzatuz jardun dela. Udal Gobemuak lehiaketari eta esleipenari buruz emandako ebazpenen bidez. eta inoiz ez dela egon idazkariaren eta kontu-hartzailearen txostenik horren aurka. Beraz, Eneko Goia alkatearen ustez, eragin behar diguten lege-aginduak iarraitzen dira. Udala gardena dela eta Fiskaltzak eskatzea erabakiko balu, beharrezko espedienteak helaraziko zizkiotela adierazi zuen. Gauzak horrela, alkateari lanean jartzeko ordua iritsi zaio. Juan Calparsoro Fiskalak LABen salaketari garrantzia eman eta ikerketarako diligetziak irekitzea erabaki baitu.\nIzan ere. Proiektu Bateratuaren exekuzio prciektuaren idazketa eta birgaitzerako zuzendaritza teknikorako lank egiteko ardura LKS-Fhecorri lizitazionk gabe eman izana delitua izan liteke. Proiektua onartzeko bideratu zen txostena onartu zuen Udalak, baina bertan ez zen inolako zuzendaritzarako edota idazketarako adjudikaziorik finkatzen. Proiektu eta Obretako zuzendaritza izan zen egoera horretan lan hori LKS-Fhecorri tramitatu ziona. Horrez gain. LKS enpresak berak aitortu du lan hori Udalaren ‘enkarguz’ egin duela. LABen ustez, jokabide horren atzean zuzendaritza horren funtzioen abusua gertatu da, eta prebarikazioa ere izan liteke.\nBestalde, diru publikoaren erabilera okerra ere salatu dugu. Izan ere. LKS-Fhecorrek uharteko eraikinaren birgaitze Jana zuzentzeko lanaren gastua, Alfa Arte enpresak ordaindu duela jakin du LABek. Alfa Artek aurkeztu zuen proiektuan eta aurrekoan ordea, ez zegoen LKS-Fhecorrek egin zuzendaritza lana ordaintzeko diru partidarik. Alfa Artek bere diru partidatik gastu horiek ordaindu baditu, Proiektu eta Obretako zuzendaritzak hori egitea eskatu duelako izan omen da, eta gure ustez, bigarren irregulartasunaren aurrean gaude, Udal Aurrekontuaren diru publikoren erabilera okerra egin baita.\nGauzak horrela, Donostiako LABeko Sail Sindikalak eskatzen du Donostiako Udaleko Gobernu Taldeak gai honetan egin duen kudeaketa eta diru publikoaren erabilera okerra bertan ordezkatuak dauden talde politikoek ikertu dezatela eta hala balitz, ardura politikoak eska ditzatela.


Wikiloc - ibilbideak AIAKO HARRIA: INGELESAREN GAZTELUA - Bidasoa, País Vasco (España)- GPS track\nAIAKO HARRIA: INGELESAREN GAZTELUA 26\nPeñas de Aia; Errolbide (832m), Txurrumuru (821m) Hirumugarrieta (806m) desde Aritxulegi (senderismo)\nMeazuriko itzulia (senderismo)\nTurismo Bidasoa activa Eskubide guztiak gordeak\nBisitak 134, kokapena 1\nELUR-ZULOAK ETA MEATZARITZA. Ingelesaren gaztelua\nAbiapuntua eta helmuga Elurretxeko Lepoko aparkalekuan.\nElurretxeko Lepoko aparkalekutik abiatu, errepidea zeharkatu, eta beste aldean abiatzen den bide zabala hartuko dugu. Pinudi eta harizti bana igaroko ditugu alderik alde bidegurutze batera iritsi arte, eta puntu horretan, bide bat ikusiko dugu pagadi batean. Bide hori aukeratu nahi izanez gero, Arburuko harrietaraino iritsiko ginateke, zoragarriak dira eskualdearen eta Jaizkibel mendiaren aurreko ikuspegiak Arburutik.\nMarkatutako bideari jarraitzeko, abiapuntua pagadian duen bidea hartuko dugu, eta aurrera egingo dugu desbideratu gabe eta seinaleak aintzat hartuta. Aldatutako eta berezko baso mota desberdinak igarotzen ditu bideak, eta Lutegiko Bordako elur-zuloaren ondotik, bere gangaren aztarnak kontserbatu dituen egituraren ondotik, pasako gara (kontuz hurbiltzean). Goi-tentsioko argindar linearen kaleraino iritsi arte egingo dugu aurrera. Handik ezkerretara doan bidea hartuko dugu, pendiz handian behera egingo dugu argindar linearen kalean barrena Sarjiñolako errekastora iritsi arte. Errekastoa igaro eta bidean gora egingo dugu mazelan barrena. Markei jarraiki, garai batean aldatutako haritzek, pinuek eta zipresek eratutako zuhaiztietan zehar ibiliko gara. Sarjiñolako aisialdi-eremutik hurbil igarota errepidera iristen da bidea. Beste aldera pasa eta Ingelesaren gazteluaren finkan barneratzen den bidea hartuko dugu. Itxitura pasa eta aspaldiko meategien aztarnen ondotik igaroko gara. Burdinbiderako zubi-bidetik eta ustiategia gobernatzen zuen ingeniari ingelesaren etxearen hondakinen ondotik igaroko gara (hortik ingelesaren gaztelua izena). Beste ataka bat igarota irtengo gara finkatik. Pagadian, bidetik hurbil, beste elur-zulo bat topatuko dugu, Aireko Soroa. Bideak behera egiten du Elurretxeko Lepoko aparkalekuko abiapunturaino iristeko. Nahi izanez gero, hurbil dagoen Elurretxeko elur-zuloa bisitatu daiteke. Horretarako, Iruna bidean doan errepidea hartu behar da, eta aparkalekutik 70 bat metrora, ezkerretara, errepidearen ezpondan, dagoen bidea hartuko dugu. Metro gutxi batzuetara, bidearen eskuinean eta behe aldean, dago elur-zuloa.\nKaixo, zure lagunak ibilbide interesgarri hau topatu du AIAKO HARRIA: INGELESAREN GAZTELUA https://eu.wikiloc.com/wikiloc/view.do?id=15429116 Ondo izan, Wikiloc - Munduko GPS ibilbide eta interesguneak\nHice esta ruta con Turismo Bidasoa activa\nPide a Turismo Bidasoa activa que te añada como compañero en esta ruta\nSigue a Turismo Bidasoa activa y descubre nuevas rutas